pythainlp/thai-wiki-dataset-v4 huggingface dataset:
ดำรง ลัทธพิพัฒน์

ดำรง ลัทธพิพัฒน์ (29 สิงหาคม พ.ศ. 2475 – 29 กรกฎาคม พ.ศ. 2528) อดีตเลขาธิการพรรคประชาธิปัตย์ อดีตรัฐมนตรีว่าการกระทรวงพาณิชย์ และรัฐมนตรีว่าการกระทรวงวิทยาศาสตร์และเทคโนโลยี
ประวัติ.
ดำรง เข้าสู่การเมืองโดยเป็นสมาชิกสภาผู้แทนราษฎร พรรคประชาธิปัตย์ ในการเลือกตั้งเป็นการทั่วไป พ.ศ. 2512 พร้อมด้วยพิชัย รัตตกุล ในเหตุการณ์ 14 ตุลา ดำรงเป็นหนึ่งในสมาชิกพรรคประชาธิปัตย์ที่ร่วมลงชื่อเรียกร้องรัฐธรรมนูญจากรัฐบาล ที่มหาวิทยาลัยธรรมศาสตร์
ได้รับเลือกให้เป็นเลขาธิการพรรคเมื่อวันที่ 18 พฤศจิกายน พ.ศ. 2518 แทนธรรมนูญ เทียนเงินที่ลาออกจากพรรคไป ด้วยมีความขัดแย้งกับสมาชิกในพรรค
ในเหตุการณ์ 6 ตุลา ดำรงถูกกล่าวหาร่วมกับชวน หลีกภัย และสุรินทร์ มาศดิตถ์ ว่าเป็นผู้ฝักใฝ่คอมมิวนิสต์
ดำรง ได้รับแต่งตั้งเป็นรัฐมนตรีว่าการกระทรวงพาณิชย์ ในรัฐบาลหม่อมราชวงศ์เสนีย์ ปราโมช แต่ยังมิได้เริ่มปฏิบัติงาน เนื่องจากไม่ได้รับความไว้วางใจจากสภาในการแถลงนโยบาย ต่อมาได้รับแต่งตั้งอีกครั้งในปี พ.ศ. 2519 จนกระทั่งพ้นจากตำแหน่งเนื่องจากนายกรัฐมนตรีลาออก และได้รับแต่งตั้งเป็นรัฐมนตรีว่าการกระทรวงพาณิชย์ อีกสมัยหนึ่ง แต่ดำรงตำแหน่งเพียง 12 วัน และได้เข้าเฝ้าถวายสัตย์ปฏิญาณเพียงวันเดียวก็ต้องพ้นจากตำแหน่ง เนื่องจากการรัฐประหารของพลเรือเอก สงัด ชลออยู่
ต่อมาได้รับแต่งตั้งเป็นรัฐมนตรีว่าการกระทรวงวิทยาศาสตร์ เทคโนโลยีและการพลังงาน ในรัฐบาลพลเอก เปรม ติณสูลานนท์
ชีวิตส่วนตัว สมรสกับ สมศรี ลัทธพิพัฒน์ ซึ่งเป็นกรรมการผู้ทรงคุณวุฒิมหาวิทยาลัยธุรกิจบัณฑิตย์ มีบุตรด้วยกัน 2 คน ได้แก่ ดร.ดาริกา ลัทธพิพัฒน์ (บุตรสาว) อธิการบดีมหาวิทยาลัยธุรกิจบัณฑิตย์ ผู้ดำรงตำแหน่งคนปัจจุบัน และ ดร.วาว ดิลกะ ลัทธพิพัฒน์ (บุตรชาย) 
ดำรง ลัทธพิพัฒน์ถึงแก่อนิจกรรมในตำแหน่งรัฐมนตรีว่าการกระทรวงวิทยาศาสตร์ เทคโนโลยี และการพลังงาน ด้วยบาดแผลจากกระสุนปืนที่ศีรษะ โดยประกอบอัตวินิบาตกรรมนั่งรถประจำตำแหน่งมาทำงานที่ทำเนียบรัฐบาล เมื่อวันที่ 29 กรกฎาคม พ.ศ. 2528 เนื่องจากความเครียด ภายหลัง สมัคร สุนทรเวช ซึ่งขณะนั้นเป็นคอลัมนิสต์ "มุมน้ำเงิน" ในหนังสือพิมพ์"เดลิเมล์" ได้เขียนบทความว่า เขายิงตนเองให้ถึงแก่ความตายเพื่อหนีความผิดค้าเฮโรอีนข้ามประเทศ นางสมศรี ลัทธพิพัฒน์ (เกตุทัต) ภรรยา มอบหมายให้นายบัณฑิต ศิริพันธุ์ ทนายความ ฟ้องหมิ่นประมาทสมัคร สุนทรเวช ศาลฎีกามีคำตัดสินเมื่อเดือนธันวาคม 2531 ว่า นายสมัครมีความผิดตามฟ้อง ให้จำคุก 6 เดือน แต่ให้รอลงอาญาไว้ และปรับ 4,000 บาท ทั้งให้โฆษณาคำพิพากษาในหนังสือพิมพ์ 2 ฉบับ 7 วัน
ร็อคแมนเอ็กเซ่ WS

ร็อคแมนเอ็กเซ่ WS (ロックマンエグゼ WS) เป็นวิดีโอเกมจากซีรีส์ร็อคแมนเอ็กเซ่และเป็นเกมลำดับที่ 2 ของซีรีส์ร็อคแมนที่วางจำหน่ายโดยเครื่องเล่นเกมคอนโซลวันเดอร์สวอนคัลเลอร์ ออกจำหน่ายเมื่อวันที่ 8 กุมภาพันธ์ ค.ศ. 2003
ระบบการเล่นเกม.
ในร็อคแมนเอ็กเซ่ WS นั้นได้ใช้ระบบการเล่นของร็อคแมนซีรีส์และร็อคแมน X ซีรีส์มาอีกครั้ง และได้เพิ่มระบบแบทเทิลชิปนั้นในใช้เพียง 4 ช่องด้วยกันและสามารถเปลี่ยนสไตล์เชนจ์ได้
บอสในฉากแต่ละด่าน.
ในร็อคแมนเอ็กเซ่ WSในช่วงแรกๆมีบอสอยู่ 1 ตัวแต่ในด่านที่ 2 เป็นต้นไปจะมีบอสอยู่ 2 ตัวด้วยกัน
สไตล์เชนจ์.
ในร็อคแมนเอ็กเซ่ WS นั้นสไตล์เชนจ์จะมี 5 ร่างและร่างลับอีก 1 แบบคือ
ฮันเหียน

ฮันเหียน  เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก เจ้าเมืองเตียงสาและเป็นเจ้านายของฮองตงและอุยเอี๋ยนก่อนที่ทั้งสองจะมาสวามิภักดิ์ต่อเล่าปี่
ประวัติตามวรรณกรรมจีนสามก๊ก.
ในยุคราชวงศ์ฮั่นตอนปลาย รับใช้เล่าเปียวเจ้าแคว้นเกงจิ๋ว หลังจากเล่าเปียวเสียชีวิต แคว้นเกงจิ๋ว แตกออกเป็นเกงจิ๋วเหนือและเกงจิ๋วใต้ เกงจิ๋วเหนือปกครองโดยเล่าจ๋อง ลูกชายของเล่าเปียว ส่วนเกงจิ๋วใต้นั้นแตกออกเป็น 4 เมือง คือ เลงเหลง ปกครองโดยเล่าเตา ฮุยเอี๋ยงปกครองโดยเตียวหอม บุเหลงปกครองโดยกิมสวน และเตียงสาปกครองโดยฮันเหียน ต่อมา เล่าปี่ได้เกงจิ๋วเหนือ จึงได้ส่งขุนพลของตนไปรวบรวมเกงจิ๋วใต้ให้รวมกับเกงจิ๋วเหนือ จนสามารถยึดเมืองเลงเหลง ฮุยเอี๋ยง และบุเหลงได้ เล่าปี่ได้ให้กวนอูนำทหาร 300 นายไปตีเมืองเตียงสาของฮันเหียน
ฮันเหียนจึงให้ฮองตง ขุนพลของตนไปรบกับกวนอู ฮองตงตกม้าเสียที แต่กวนอูไม่ทำร้ายให้กลับไปเปลี่ยนม้าแล้วมารบใหม่ ฮันเหียนได้แนะให้ฮองตงยิงเกาทัณฑ์ใส่กวนอูให้ตาย แต่ฮองตงยิงถูกพู่ประดับหมวกของกวนอูไม่ถูกจุดสำคัญ ฮันเหียนจึงกล่าวหาว่าฮองตงเป็นใจให้กวนอู จึงให้ทหารนำตัวฮองตงไปประหาร อุยเอี๋ยน ขุนพลอีกคนของฮันเหียนจึงประกาศต่อทหารของฮันเหียนว่าฮันเหียนมีน้ำใจหยาบช้า จะฆ่าเสาหลักของเตียงสา ฆ่าฮองตงก็เหมือนฆ่าราษฎรทั้งเตียงสา และนำทหารไปสังหารฮันเหียนจนเสียชีวิตและเปิดประตูเมืองยอมสวามิภักดิ์ต่อกวนอู ในสามก๊กมีการกล่าวไว้ว่า ฮันเหียนมีน้องชายอยู่คนหนึ่งชื่อ ฮันโฮเป็นขุนพลของวุยก๊ก ฮันโฮคิดแก้แค้นฮองตงและอุยเอี๋ยนที่ฆ่าพี่ชายตนและสวามิภักดิ์ต่อเล่าปี่ ต่อมาจึงได้มีโอกาสเป็นแม่ทัพต้านทัพของเล่าปี่ที่จะมายึดฮันต๋ง แต่ในที่สุดก็ถูกฮองตงฆ่าตาย 
อย่างไรก็ตามในประวัติศาสตร์จริง ฮันเหียนไม่ใช่เจ้าเมืองที่เลวร้ายแต่ประการใด ฮันเหียนยังเป็นฝ่ายยอมแพ้แก่เล่าปี่เองโดยคำแนะนำของฮองตง และทั้งคู่ก็ทำงานรับใช้เล่าปี่หลังจากนั้น
เฮสเตีย

ในศาสนากรีกโบราณ เฮสเตีย ("เตาอิฐ" หรือ "บริเวณข้างเตาไฟ") ทรงเป็นเทพเจ้าพรหมจรรย์แห่งเตาอิฐ สถาปัตยกรรมกรีกโบราณ และการจัดระเบียบกิจกรรมในบ้าน ครอบครัวและรัฐที่ถูกต้อง ในเทพปกรณัมกรีก พระนางเป็นธิดาของโครนัสและเรีย
เฮสเตียทรงได้รับของบูชาที่ทุกการบวงสรวงในครัวเรือน ในที่สาธารณะ เตาอิฐของพริทเนียม (prytaneum) เป็นเสมือนสถานที่ศักดิ์สิทธิ์อย่างเป็นทางการของพระนาง เมื่อมีการก่อตั้งอาณานิคมใหม่ เพลิงจากเตาอิฐสาธารณะของเฮสเตียในนครแม่จะถูกนำไปยังนิคมใหม่ด้วย พระนางประทับนั่งบนบัลลังก์ไม้เรียบ ๆ โดยมีเบาะขนแกะสีขาว และไม่ทรงเลือกสัญลักษณ์ประจำพระองค์ ภาคโรมันของพระนาง คือ เวสตา
เฮสเตียทรงเป็นเทพเจ้าโอลิมปัสรุ่นแรก ร่วมกับดีมิเทอร์และฮีรา พระนางเป็นธิดาแห่งไททันโครนัสและเรีย พระเชษฐภคินีแห่งเฮดีส ดีมิเทอร์ โพไซดอน ฮีราและซูส โครนัสกลืนบุตรธิดาของตนทั้งหมดทันทีหลังคลอด ยกเว้นซูสบุตรคนสุดท้อง ต่อมาซูสบังคับให้โครนัสคายพี่น้องของพระองค์และทรงนำในสงครามกับบิดาและไททันอื่น เฮสเตียทรงเป็น "พระองค์แรกที่ถูกกลืนกิน... และพระองค์สุดท้ายที่ถูกขับออกอีกครั้ง" พระองค์จึงเป็นทั้งธิดาพระองค์แรกและพระองค์สุดท้าย การผกผันตำนานนี้พบในเพลงสวดสรรเสริญแอโฟรไดทีของกวีโฮเมอร์ (700 ปีก่อน ค.ศ.) เฮสเตียทรงปฏิเสธการเกี้ยวพาราสีของโพไซดอนและอพอลโล และทรงสาบานพระองค์เป็นพรหมจรรย์ตลอดกาล ซูสทรงบัญชาให้เฮสเตียทำหน้าที่เลี้ยงและรักษาไฟในเตาไฟโอลิมปัสด้วยส่วนที่ติดมันและติดไฟได้ของสัตว์ที่บูชาแด่พระเจ้า 
สถานภาพเทพเจ้าโอลิมปัสของเฮสเตียนั้นกำกวม Kenneth Dorter บันทึกว่า ในเอเธนส์ ใน "ชีวิตของเพลโต" "มีข้อแตกต่างกันในรายพระนามพระเจ้าหลักสิบสองพระองค์ว่าจะรวมเฮสเตียหรือไดอะไนซัสเข้ากับอีกสิบเอ็ดพระองค์ที่เหลือ ตัวอย่างเช่น แท่นบูชาพระเจ้าที่อโกรา มีแท่นบูชาของเฮสเตีย แต่ที่แถบลายตกแต่งตะวันออกของวิหารพาร์เธนอนกลับมีแท่นบูชาของไดอะไนซัส" บางครั้งถือกันว่าการละเว้นเฮสเตียออกจากรายพระนามเทวสภาโอลิมปัสเป็นนิทัศน์ของธรรมชาติไม่โต้ตอบและไม่เผชิญหน้าของพระนาง โดยทรงยกบัลลังก์โอลิมปัสให้แก่ไดอะไนซัสเพื่อป้องกันความขัดแย้งบนสวรรค์ เฮสเตียเป็นที่รู้จักกันในความเมตตา แต่ไม่มีแหล่งข้อมูลหรือตำนานโบราณอธิบายการยอมจำนนหรือการถอนพระองค์นี้ Burkert ให้ข้อคิดเห็นว่า "เนื่องจากเตาอิฐไม่สามารถเคลื่อนย้ายได้ เฮสเตียจึงไม่อาจมีส่วนแม้ในกระบวนการแห่งพระเจ้า โดยทรงปล่อยการเล่นตลกอื่นของเทพเจ้าโอลิมปัสไว้" สถานภาพทางเทพปกรณัมของพระองค์ที่เป็นธิดาหัวปีของเรียและโครนัสเหมือนจะอธิบายประเพณีที่ว่าของบูชาเล็กน้อยส่วนหนึ่งถวายแด่เฮสเตียก่อนการบูชาอื่นทั้งหมด ("เฮสเตียทรงมาก่อน")
ความกำกวมในเทพปกรณัมของเฮสเตียตรงกับลักษณะประจำ บุคลิกและการบรรยายที่คลุมเครือของพระองค์ พระนางทรงถูกระบุด้วยเตาอิฐซึ่งเป็นวัตถุรูปธรรม และภาวะนามธรรมของชุมชนและกิจกรรมในบ้าน แต่ภาพของพระนางนั้นหายากและไม่ค่อยปลอดภัย ในศิลปะกรีกคลาสสิก บางครั้งมีผู้วาดพระนางเป็นสตรี มีผ้าคลุมศีรษะอย่างเรียบง่ายและถ่อมพระองค์ บางครั้งแสดงภาพพระนางมีไม้เท้าในพระหัตถ์หรือประทับอยู่ข้างกองไฟขนาดใหญ่
โรคเท้าช้าง

โรคเท้าช้าง  เป็นโรคที่มีลักษณะผิวหนังและเนื้อเยื่อข้างใต้หนาตัวขึ้น โดยเฉพาะบริเวณขาและอวัยวะเพศ ในบางครั้งอาจมีการบวมของอัณฑะ โดยมียุงเป็นพาหะนำโรค
สาเหตุ.
สาเหตุของโรคเท้าช้างมักมาจากหนอนพยาธิ เช่น "Wuchereria bancrofti", "Brugia malayi", และ "B. timori" ซึ่งมียุงเป็นพาหะ มักเกิดมากในเขตร้อนเช่นเอเชียตะวันออกเฉียงใต้และแอฟริกา โดยจะเกิดการอุดกั้นหลอดน้ำเหลือง น้ำเหลืองเกิดการคั่งและทำให้ลำตัวส่วนล่าง รวมทั้งขาและอวัยวะเพศบวม ในปัจจุบันสาเหตุของการอุดกั้นยังไม่เป็นที่แน่ชัดว่าเกิดจากตัวพยาธิเองหรือเกิดจากการตอบสนองของระบบภูมิคุ้มกันต่อพยาธิ โรคเท้าช้างจากสาเหตุนี้มักเรียกอีกชื่อหนึ่งว่า ฟิลาริเอสิสของระบบน้ำเหลือง (lymphatic filariasis) เพราะมีสาเหตุมาจากหนอนพยาธิขนาดเล็ก โดยจะมีเฉพาะหนอนพยาธิตัวเต็มวัยเท่านั้นที่อาศัยในระบบน้ำเหลืองของมนุษย์
นอกจากนี้ โรคเท้าช้างอาจไม่ได้มีสาเหตุมาจากพยาธิ เรียกว่าโรค Nonfilarial elephantiasis หรือ Podoconiosis ซึ่งมีรายงานการพบที่ประเทศยูกันดา แทนซาเนีย เคนยา รวันดา บุรุนดี ซูดาน และเอธิโอเปีย โดยประเทศที่พบโรคนี้มากที่สุดคือประเทศเอธิโอเปีย ซึ่งมีประชากรถึงร้อยละ 6 เป็นโรคนี้ในบริเวณที่มีการระบาด โรคนี้เชื่อว่าเกิดจากการสัมผัสดินที่ก่อให้เกิดความระคายเคืองเป็นเวลานาน โดยเฉพาะอย่างยิ่งดินเหนียวสีแดง (red clay) ซึ่งอุดมไปด้วยโลหะอัลคาไลน์เช่นโซเดียมและโพแทสเซียม และมาจากหินภูเขาไฟ
สวนสัตว์ย่างกุ้ง

สวนสัตว์ย่างกุ้ง  เป็นสวนสัตว์ขนาดใหญ่ ตั้งอยู่ในตัวเมืองย่างกุ้ง ถนนพระเจดีย์กะบะ อเย 
ประวัติ.
สวนสัตว์ย่างกุ้ง เปิดดำเนินกิจการครั้งแรก ในวันที่ 25 มกราคม พ.ศ. 2449 ในชื่อ Victoria Memorial Park and Zoological Gardens เพื่อเฉลิมพระเกียรติพระราชินีวิกตอเรียแห่งสหราชอาณาจักร ซึ่งตรงกับรัชสมัยพระเจ้าธีบอ กษัตริย์พระองค์สุดท้ายในพม่า
สวนสัตว์ย่างกุ้งมีอาณาบริเวณกว้างขวางร่มรื่น จนถึงปัจจุบันมีการขยายเนื้อที่ออกไปรวมเป็นประมาณ 173 ไร่ (เทียบกับสวนสัตว์ดุสิตของไทยที่มีเนื้อจำกัดกว่า คือ 118 ไร่)
แต่สวนสัตว์ย่างกุ้งถูกทอดทิ้ง ถูกขโมยทรัพย์สินและถูกฉกฉวยเอาสัตว์ออกไปในช่วงสงครามโลกครั้งที่ 2 และตกอยู่ในสภาพทรุดโทรม เพิ่งจะพัฒนาอย่างจริงจังเมื่อกว่า 10 ปีมานี้ วันนี้กลายเป็นสวนสัตว์ทันสมัย ภายในยังมีพิพิธภัณฑ์ประวัติศาสตร์ธรรมชาติ มีพิพิธภัณฑ์สัตว์น้ำและสวนสนุกสำหรับเด็ก ๆ
สวนสัตว์ย่างกุ้งในปัจจุบันมีสัตว์เหลืออยู่ประมาณ 200 ตัว และเสียตำแหน่งสวนสัตว์ใหญ่ที่สุดในพม่า ให้แก่สวนสัตว์แห่งใหม่ในเมืองหลวงใหม่ คือ เนปยีดอ ที่ดูสมัยกว่าและเป็นแบบสวนสัตว์ซาฟารี มีเนื้อที่กว้างใหญ่กว่า มีการโยกย้ายสัตว์หลายชนิดจากย่างกุ้งไปไว้ที่นั่น
รายชื่อสัตว์ในสวนสัตว์ย่างกุ้ง.
"สัตว์เลี้ยงลูกด้วยนม"
"สัตว์ปีก"
"สัตว์เลื้อยคลาน"
โรคพยาธิไส้เดือน

โรคพยาธิไส้เดือน  เป็นโรคของมนุษย์ซึ่งเกิดจากพยาธิไส้เดือน ("Ascaris lumbricoides") ประมาณกันว่าหนึ่งในสี่ของประชากรโลกมีการติดเชื้อพยาธิดังกล่าว โรคพยาธิไส้เดือนมักเกิดในเขตร้อนและในบริเวณที่สุขลักษณะไม่ดี
การติดเชื้อพยาธิไส้เดือนมักเกิดจากการรับประทานอาหารที่ปนเปื้อนไข่พยาธิ ตัวอ่อนของพยาธิจะออกมาจากไข่และไชผ่านผนังลำไส้ เข้าไปสู่ปอด และออกมายังทางเดินหายใจ ก่อนจะถูกกลืนกลับเข้าไปและเจริญเป็นตัวเต็มวัยในลำไส้ซึ่งมีความยาวถึง 30 เซนติเมตร (ประมาณ 12 นิ้ว) เกาะติดกับผนังของลำไส้
ผู้ที่ติดเชื้อพยาธิไส้เดือนอาจไม่มีอาการหากมีการติดเชื้อในปริมาณน้อย ผู้ป่วยที่มีอาการมีการอักเสบ ไข้ และท้องเสีย และมีอาการแทรกซ้อนจากการไชไปตามส่วนต่าง ๆ ของร่างกายของพยาธิตัวอ่อน
วงชีวิตของพยาธิ.
ไข่จะเริ่มปรากฏในอุจจาระประมาณวันที่ 60-70 อาการจากการติดเชื้อพยาธิตัวอ่อนจะเกิดราว 4-16 วันหลังจากการติดเชื้อ อาการสุดท้ายคือปวดท้อง อาเจียน เป็นไข้ พบไข่พยาธิในอุจจาระ ผู้ป่วยบางคนอาจมีอาการเกี่ยวกับปอดหรือความผิดปกติของระบบประสาทจากการไชผ่านร่างกายของพยาธิตัวอ่อน อย่างไรก็ตามทั่วไปมักมีอาการน้อยหรือไม่มีอาการ ก้อนกระจุกของพยาธิอาจอุดกั้นทางเดินอาหาร การไชของตัวอ่อนอาจทำให้เกิดปอดอักเสบหรืออีโอสิโนฟิเลีย (eosinophilia)
ถ้ำฝาโถ

ถ้ำฝาโถ อยู่เลยถัดมาไม่ห่างจากถ้ำฤๅษีมากนัก สามารถเดินเท้าได้ ด้านในพบพระพุทธรูปนอนผินเศียรไปทางทิศใต้ มีประภามณฑลประดับด้วยลวดลายสี่เหลี่ยมขนมเปียกปูนสลับด้วยลายก้านขดสองชั้น เหนือพระเศียรขึ้นไปเป็นลายปูนปั้นรูปต้นสาละที่ประดับด้วยผ้าและเครื่องประดับต่าง ๆ ด้านบนปรากฏรูปเทพชุมนุมประมาณ 6-8 องค์ ใบหน้ายิ้ม ริมฝีปากหนา สวมกุณฑลวงใหญ่ จากลักษณะดังกล่าว พระพุทธรูปองค์นี้จึงน่าจะเป็นรูปพระพุทธรูปปางมหาปรินิพพาน
ผนังด้านตรงข้ามมีภาพสาวก 2-3 องค์ ยืนไขว้แขนทั้งสองข้างไว้ที่หน้าอกแสดงความเคารพ เช่นเดียวกับภาพพระวิษณุที่ถ้ำพระโพธิสัตว์ จังหวัดสระบุรีที่แสดงความเคารพด้วยการไขว้พระหัตถ์แนบไว้ที่พระอุระ อันเป็นการแสดงความเคารพต่อพระพุทธเจ้าซึ่งแสดงธรรมโปรดเทพเจ้า 
สันนิษฐานว่าภาพสาวกนี้น่าจะเป็นภาพที่แสดงเหตุการณ์หลังจากพระมหากัสสปะเถระ พร้อมด้วยพระสาวกองค์อื่น ๆ ทราบข่าวการปรินิพพานของพระพุทธเจ้าจากอาชีวก ผู้ถือดอกมณฑารพกันแดดสวนทางมา จึงได้ไต่ถามข้อเท็จจริง จึงทราบว่าพระพุทธองค์ปรินิพพานแล้ว พระมหากัสสปะจึงปลงสังเวชดังพุธประวัติปฐมโพธิกฐา กล่าวว่า
"พระภิกษุทั้งหลายที่ยังเป็นปุถุชน เมื่อได้ฟังข่าวร้ายนั้นก็ตกใจ ต่างพากันร่ำไห้เสียใจรำพันถึงพระผู้มีพระภาคเจ้า ส่วนท่านที่เป็นอรหันต์หมดกิเลสแล้วก็มีสติสัมปชัญญะอดกลั้นความโศกเศร้าได้แล้วก็ปลงสังเวช ดังนั้น ภาพดังกล่าวจึงน่าจะเป็นพระสาวกอันหมายถึงพระมหากัสสปะเถระพร้อมด้วยสาวกที่ปลงธรรมสังเวช คราวเมื่อพระพุทธองค์ทรงปรินิพพานไปแล้ว"
ถ้ำจาม

ถ้ำจาม ตั้งอยู่บริเวณเขางู ตำบลเกาะพลับพลา อำเภอเมืองราชบุรี จังหวัดราชบุรี เป็นถ้ำที่อยู่ด้านในสุดบนเขาลูกเดียวกับถ้ำจีน
ศิลปกรรม.
ภายในด้านขวาของถ้ำพบภาพพระพุทธรูปแสดงปางต่าง ๆ และภาพต้นไม้ สันนิษฐานว่าเป็นภาพพุทธประวัติตอน ยมกปาฏิหาริย์ที่เมืองสาวัตถี โดยพุทธองค์ทรงปรากฏพระองค์ในปางต่าง ๆ เป็นคู่ ๆ ภาพพุทธประวัติตอนนี้มีความนิยมสร้างทั่วไปในทุกนิกาย แต่เป็นที่สังเกตว่าในที่นี้ปรากฏผลมะม่วงแทรกอยู่ตามต้นไม้ แสดงให้เห็นว่า การแสดงยมกปาฏิหาริย์นี้ทรงแสดงบนต้นมะม่วงซึ่งสอดคล้องกับคัมภีร์ ชาดกอรรถกถา ของนิกายเถรวาท กล่าวว่า ครั้นเมื่อพระพุทธองค์เสวยผลมะม่วงแล้วได้ทรงนำเมล็ดไปปลูกทันที ทันใดนั้นเมล็ดได้เติบโตขึ้นออกผลให้ภิกษุเก็บไปฉัน เมื่อพระพรหมประทับข้างขวา พระอินทร์ประทับข้างซ้ายแล้ว พญานาคชื่อนัทะ และอุปนัทะ ได้เนรมิตดอกบัวขึ้น มีพระพุทธเจ้าประทับอยู่อีกองค์หนึ่ง และพระพุทธองค์ยังทรงเนรมิตพระพุทธเจ้าอีกเป็นจำนวนนับไม่ถ้วน บางพระองค์ทรงจงกรม บางพระองค์ประทับ บางพระองค์ยืน บางพระองค์บรรทม ดังนั้น พระพุทธรูปองค์นี้จึงน่าจะอยู่ในนิกายเถรวาทนี่เอง
นอกจากภาพยมกปาฏิหาริย์ มีภาพปูนปั้นรูปต้นมะม่วงแล้ว ด้านซ้ายของถ้ำยังพบพระพุทธรูปสลักนูนต่ำปางมหาปรินิพพานใต้ต้นสาละซึ่งมีลักษณะใกล้เคียงกับที่ถ้ำฝาโถ พระพุทธรูปองค์นี้จึงน่าจะเป็นภาพพุทธประวัติตอนเดียวกันและอยู่สมัยเดียวกัน ซึ่งก็คือ ช่วงพุทธศตวรรษที่ 13-14 
ถัดมาพบรูปบุคคลยืนซ้อนกันเป็นแนวยาว อาจเป็นรูปสาวกที่มายืนเฝ้าพระพุทธองค์ตอนปรินิพพานก็เป็นได้ ส่วนรูปพญานาคที่อยู่ถัดมา คาดว่าน่าจะเป็นพระพุทธรูปนาคปรก แต่ไม่พบองค์พระพุทธรูป เหตุผลที่คาดว่ารูปนาคนี้น่าจะเป็นรูปนาคปรก เนื่องจากในศิลปทวารวดีนี้ ก็มีการสร้างพระพุทธรูปนาคปรกเช่นเดียวกัน ดังที่พบที่อำเภอลำปลายมาศ จังหวัดบุรีรัมย์ นั้นก็เป็นพระพุทธรูปนาคปรกที่นักวิชาการหลายท่านให้ความเห็นว่าเป็นพระพุทธรูปนาคปรกที่เก่าที่สุดในศิลปะทวารวดี และหัวนาคนั้นจะมีลักษณะคล้ายลิง ซึ่งต่างจากแบบเขมรที่จะหน้ายื่นกว่า คล้ายหมู
พรรณชื่น รื่นศิริ

คุณหญิงพรรณชื่น รื่นศิริ (7 เมษายน พ.ศ. 2472 – 4 ตุลาคม พ.ศ. 2551) อดีตผู้อำนวยการโรงเรียนเตรียมอุดมศึกษาและโรงเรียนบดินทรเดชา (สิงห์ สิงหเสนี) และประธานมูลนิธิคุณหญิงพรรณชื่น รื่นศิริ
ประวัติ.
คุณหญิง พรรณชื่น (ชวนะลิขิกร) รื่นศิริ เกิดเมื่อวันที่ 7 เมษายน พ.ศ. 2472 เป็นธิดาของพลตรี พระยาทรงอักษร (ชวน ชวนะลิขิกร) กับคุณหญิงผิว ทรงอักษร เข้าศึกษาที่โรงเรียนเขมะสิริอนุสรณ์และโรงเรียนเตรียมอุดมศึกษาแห่งจุฬาลงกรณ์มหาวิทยาลัย รุ่นที่ 7 สำเร็จการศึกษาอักษรศาสตร์บัณฑิต จุฬาลงกรณ์มหาวิทยาลัย (อ.บ., อนุปริญญา ค.บ.) และบรรจุเข้ารับราชการเป็นครูตรี แผนกวิชาภาษาอังกฤษ โรงเรียนเตรียมอุดมศึกษาหลังสำเร็จการศึกษาแล้ว ก่อนที่จะได้เป็นหัวหน้าตึก 3 โรงเรียนเตรียมอุดมศึกษา ในปี พ.ศ. 2516 ท่านได้ย้ายไปดำรงตำแหน่งเป็นผู้อำนวยการโรงเรียนบดินทรเดชา (สิงห์ สิงหเสนี) ซึ่งท่านเป็นผู้อำนวยการคนแรกที่ไปบุกเบิก ณ สถานที่ปัจจุบันอีกด้วย ก่อนจะย้ายกลับมาเป็นผู้อำนวยการโรงเรียนเตรียมอุดมศึกษาในปี พ.ศ. 2522 และได้ปฏิบัติหน้าที่ผู้ตรวจราชการกรมสามัญศึกษา กระทรวงศึกษาธิการอีกด้วย นับว่าคุณหญิงพรรณชื่น รื่นศิริเป็นผู้อำนวยการโรงเรียนระดับ 9 คนแรกของโรงเรียนเตรียมอุดมศึกษาที่ได้รับตำแหน่งนี้
ในขณะดำรงตำแหน่งผู้อำนวยการโรงเรียนเตรียมอุดมศึกษา ท่านได้พัฒนาโรงเรียนในหลายๆ ด้าน อาทิ ด้านวิชาการ มีการเปิดรายวิชาพื้นฐานวิชาอาชีพ ตามหลักสูตรมัธยมศึกษาตอนปลาย พ.ศ. 2524 รวมทั้งปรับปรุงการเรียนการสอนให้เป็นไปตามหลักสูตร 3 ปี ซึ่งเป็นครั้งแรกของประเทศไทยและโรงเรียนเตรียมอุดมศึกษาได้ริเริ่มการเรียนการสอนวิชาคอมพิวเตอร์ จัดห้อง 57 ซึ่งเคยเป็นห้องทำงานของ ฯพณฯ ศาสตราจารย์ หม่อมหลวงปิ่น มาลากุล ให้เป็นห้อง ฯพณฯ ศาสตราจารย์ หม่อมหลวงปิ่น มาลากุล เป็นต้น
ด้านอาคารสถานที่ มีการก่อสร้างหอประชุม ตึก 9 ตึกศิลปะ และตึก 50 ปี และในการฉลอง 50 ปีโรงเรียนเตรียมอุดมศึกษา ซึ่งในวาระนี้ได้มีการจัดทำหนังสือ 50 ปีโรงเรียนเตรียมอุดมศึกษาด้วย คุณหญิงพรรณชื่นมีข้อคิดที่เป็นที่รู้จักคือ "ผู้ที่เป็นครูและมีจิตใจเป็นครูนั้น ความสุขคือความสำเร็จและความเจริญก้าวหน้าของศิษย์"
คุณหญิงพรรณชื่นได้ก่อตั้งมูลนิธิคุณหญิงพรรณชื่น รื่นศิริและเป็นประธานมูลนิธิ ตลอดจนเป็นนายกสมาคมสตรีอาสาสมัครรักษาดินแดน
คุณหญิงพรรณชื่น รื่นศิริถึงแก่อนิจกรรมด้วยโรคมะเร็งตับ หลังรับการรักษาที่โรงพยาบาลศิริราช เมื่อวันที่ 4 ตุลาคม พ.ศ. 2551 สิริอายุได้ 79 ปี การนี้ ทรงพระกรุณาโปรดเกล้าฯ พระราชทานน้ำหลวงอาบศพ พระราชทานโกศแปดเหลี่ยม ฉัตรเบญจาตั้งประดับ กับรับศพไว้ในพระบรมราชานุเคราะห์ มีพระพิธีธรรมสวดพระอภิธรรมเวลากลางคืน กำหนด 3 คืน ณ ศาลากวีนิรมิต (ศาลากลางน้ำ) วัดเทพศิรินทราวาส เขตป้อมปราบศัตรูพ่าย กรุงเทพมหานคร และในวันอาทิตย์ที่ 22 กุมภาพันธ์ พ.ศ. 2552 เวลา 17.00 น. สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงพระกรุณาโปรดเกล้าฯ เสด็จพระราชดำเนินไปในการพระราชทานเพลิงศพคุณหญิงพรรณชื่น รื่นศิริ ณ เมรุหลวงหน้าพลับพลาอิศริยาภรณ์ วัดเทพศิรินทราวาส เขตป้อมปราบศัตรูพ่าย กรุงเทพมหานคร
เครื่องราชอิสริยาภรณ์.
พรรณชื่นได้รับพระราชทานเครื่องราชอิสริยาภรณ์ ดังนี้
รัฐโลกวิสัย

รัฐโลกวิสัย หรือ รัฐฆราวาส  เป็นแนวคิดสืบเนื่องมาจากหลักฆราวาสนิยม (secularism) ที่ให้รัฐมีหรือแสดงความเป็นกลางในประเด็นทางศาสนา โดยไม่สนับสนุนทั้งศาสนาและการไม่มีศาสนา รัฐฆราวาสยังพึงปฏิบัติกับพลเมืองทุกคนอย่างเท่าเทียมกัน ไม่ว่าเขาเหล่านั้นถือศาสนาใด ในการนี้ รัฐพึงเลี่ยงการให้ความสำคัญแก่พลเมืองเพราะถือหรือไม่ถือศาสนาใด รัฐฆราวาสไม่พึงมีศาสนาประจำรัฐ ถึงแม้ว่าการไม่มีศาสนาประจำรัฐจะไม่ได้หมายความว่ารัฐนั้นเป็นฆราวาสเต็มตัวก็ตาม อย่างไรก็ดี รัฐที่เป็นฆราวาสอย่างแท้จริงนั้นพึงดำเนินการปกครองบ้านเมืองโดยปราศจากอิทธิพลจากศาสนา และพึงให้องค์การศาสนาปกครองตนเองโดยปราศจากอิทธิพลของรัฐ ตามหลักการแยกศาสนจักรกับอาณาจักร
ประวัติ.
ในทางประวัติศาสตร์แล้ว การทำให้รัฐกลายเป็นฆราวาสนั้นมักเกี่ยวข้องกับการให้เสรีภาพทางศาสนา เลิกศาสนาประจำรัฐ เลิกสนับสนุนทางการเงินแก่ศาสนา สร้างระบบกฎหมายและการศึกษาที่ปราศจากอิทธิพลของศาสนา ยอมให้พลเมืองเปลี่ยนหรือเลิกนับถือศาสนา และยอมให้มีผู้นำที่มาจากความเชื่อใดก็ได้
ในทางปฏิบัติ ไม่ใช่ทุกรัฐที่เป็นฆราวาสในทางกฎหมายจะมีความเป็นฆราวาสโดยสิ้นเชิง ยกตัวอย่างในฝรั่งเศสและสเปนที่รัฐธรรมนูญกำหนดให้เป็นรัฐฆราวาส แต่ก็ยังถือวันหยุดทางศาสนาคริสต์เป็นวันหยุดราชการอยู่ ทั้งรัฐก็ยังให้ค่าตอบแทนแก่ครูบาอาจารย์ในโรงเรียนแคทอลิก นอกจากนี้ ในรัฐยุโรปบางรัฐ นิกายหลักบางนิกายในศาสนาคริสต์และศาสนาอื่นยังต้องอาศัยรัฐเป็นแหล่งการเงินสำหรับการกุศล
ในสหรัฐที่ซึ่งกฎหมายกำหนดให้เป็นรัฐฆราวาส มีหลักการเลือกทำบุญ (charitable choice) ที่ให้องค์การศาสนาและองค์การที่ไม่เกี่ยวก้บศาสนาสามารถขอรับความช่วยเหลือทางการเงินจากรัฐ และรัฐสามารถสนับสนุนโดยได้ประเมินจากผลลัพธ์ที่คาดว่าจะเกิดแก่สังคม หรือแก่ผู้รับประโยชน์จากองค์การเหล่านี้ ดังนั้น ก็เหมือนรัฐยังสนับสนุนศาสนาอยู่อย่างกลาย ๆ
หลายรัฐฆราวาสในปัจจุบันอาจมีร่องรอยทางศาสนาตกค้างอยู่ในระบบกฎหมาย เช่น ในสหราชอาณาจักรที่ซึ่ง "พระราชบัญญัติการสาบานราชาภิเษก ค.ศ. 1688" (Coronation Oath Act 1688) กำหนดให้ประมุขแห่งรัฐต้องสาบานว่า จะบำรุงรักษาคริสตจักรแห่งอังกฤษ และในสภาขุนนางยังมีที่นั่งสำหรับสมาชิกอาวุโส 26 คนจากคณะสงฆ์ในคริสต์จักรแห่งอังกฤษ ซึ่งเรียก ขุนนางจิตวิญญาณ (Lords Spiritual)
นอกจากการเปลี่ยนผ่านจากรัฐศาสนาไปเป็นรัฐฆราวาสแล้ว การเปลี่ยนผ่านแบบตรงกันข้ามก็มี เช่น กรณีอิหร่านที่รัฐฆราวาสของราชวงศ์ปาห์ลาวีถูกแทนที่ด้วยสาธารณรัฐอิสลาม
สวนผีเสื้อสายทิพย์

สวนผีเสื้อสายทิพย์ เป็นสถานจัดแสดงผีเสื้อหลายพันธุ์ และมี ฟาร์มผีเสื้อ ร้านขายของที่ระลึก พิพิธภัณฑ์ผึ้ง และ สวนกล้วยไม้ เปิดให้เข้าชมทุกวันตั้งแต่เวลา 8.30–17.30 นาฬิกา. 
ที่ตั้ง.
สวนผีเสื้อสายทิพย์ ตั้งอยู่ที่ ทางหลวงหมายเลข 36 หากจากถนนสุขุมวิทแยกซ้ายบริเวณตลาดบางพระตามทางที่จะไปสวนสัตว์เปิดเขาเขียว
ในอำเภอศรีราชา จังหวัดชลบุรี
ถนนเลี่ยงเมืองบางบ่อ

ถนนเลี่ยงเมืองบางบ่อ หรือ ทางหลวงแผ่นดินหมายเลข 3413 สายทางเข้าบางบ่อ เป็นถนนที่อยู่ในเขตอำเภอบางบ่อ จังหวัดสมุทรปราการ มีแนวสายทางเริ่มจากถนนเทพารักษ์กิโลเมตรที่ 27 ขึ้นไปทางทิศเหนือ โค้งไปทางทิศตะวันออกเฉียงเหนือ ข้ามคลองสำโรง จากนั้นจึงโค้งไปทางทิศตะวันออก สิ้นสุดที่ถนนรัตนราช ซึ่งใกล้กับทางหลวงแผ่นดินหมายเลข 34 (บางนา-หนองไม้แดง) กิโลเมตรที่ 27 ลักษณะทางเป็นถนนลาดยางขนาด 2 ช่องจราจรพร้อมไหล่ทางตลอดเส้นทางระยะทาง 2.260 กิโลเมตร
ถนนเลี่ยงเมืองบางบ่อสร้างขึ้นเพื่อให้รถที่ต้องการไป-กลับระหว่างถนนเทพารักษ์กับทางหลวงแผ่นดินหมายเลข 34 สามารถไป-กลับได้โดยไม่ต้องผ่านตัวอำเภอบางบ่อ ซึ่งถนนรัตนราชช่วงตัวเมืองบางบ่อจะค่อนข้างแคบ เนื่องจากเป็นถนนขนาด 2 ช่องทางจราจรและไม่มีไหล่ทาง ทำให้การจราจรติดขัดในชั่วโมงเร่งด่วน
ไทยลีกดิวิชัน 1 ฤดูกาล 2552

ไทยลีกดิวิชัน 1 ฤดูกาล 2552 เป็นการแข่งขันฟุตบอลอาชีพของประเทศไทย โดยเป็นลีกระดับที่สองรองจาก ไทยพรีเมียร์ลีก มีทีมเข้าร่วมการแข่งขัน 16 ทีม โดยหา 3 ทีมเลื่อนชั้นสู่ ไทยพรีเมียร์ลีก และ 3 ทีมตกชั้นไปยัง ลีกภูมิภาค ดิวิชัน 2
ภาพรวมก่อนการแข่งขัน.
ก่อนหน้าที่การแข่งขันจะเริ่ม ทาง สมาคมฟุตบอลแห่งประเทศไทยฯ ได้มีนโยบายในการปรับปรุงการแข่งขันฟุตบอลอาชีพ ให้มีมาตรฐานสากลและได้รับการยอมรับ โดยได้มีการจัดตั้ง นิติบุคคลเพื่อทำการบริหาร และจัดการแข่งขันฟุตบอลอาชีพในประเทศไทยขึ้น จึงได้มีการจัดตั้ง บริษัท ไทยพรีเมียร์ลีก จำกัด ขึ้น โดยมี วิชิต แย้มบุญเรือง อดีตนัก ฟุตบอลทีมชาติไทย เป็นประธานกรรมการ และออกระเบียบให้ผู้บริหารสโมสรฟุตบอลอาชีพ ต้องจัดตั้งในรูปนิติบุคคล (บริษัท) เพื่อดำเนินการบริหารกิจการสโมสรฟุตบอลอาชีพให้ตามมาตรฐานตามที่ สมาพันธ์ฟุตบอลเอเชีย ได้วางไว้ โดยมีระเบียบหลักๆ ในการดำเนินการ ดังนี้
สโมสรที่เข้าร่วมแข่งขัน.
สนามเหย้าและที่ตั้งสโมสร.
 สโมสรธนาคารกรุงเทพ ยุบทีมก่อนฤดูกาลจะเริ่มต้นขึ้น 
ปรี-ซีซั่น เพลย์ออฟ.
สมาคมฟุตบอลแห่งประเทศไทยฯ ได้ตัดสินใจหาทีมมาแทนที่ สโมสรธนาคารกรุงเทพ เพื่อให้ลีกครบ 16 ทีม โดยก่อนเปิดฤดูกาลได้มีการเล่นเพลย์ออฟ 4 ทีมตกชั้นจาก ฤดูกาล 2551 มาแข่งขันเพื่อให้ทีมที่ชนะได้สิทธิเล่นแทน สโมสรธนาคารกรุงเทพ
ตารางคะแนน.
"สิ้นสุดฤดูกาล ณ วันที่ 17 ตุลาคม พ.ศ. 2552"
อันดับผู้ทำประตูสูงสุด.
"ข้อมูลเมื่อ 17 ตุลาคม พ.ศ. 2552"
ไทยพรีเมียร์ลีก ฤดูกาล 2552

ไทยพรีเมียร์ลีก ฤดูกาล 2552 เป็นการแข่งขันฟุตบอลอาชีพระดับสุงสุดของ ประเทศไทย ภายใต้การบริหารของ บริษัท ไทยพรีเมียร์ลีก จำกัด และ สมาคมฟุตบอลแห่งประเทศไทยฯ จัดขึ้นเป็นครั้งที่ 13 ในปี พ.ศ. 2552 ฤดูกาลนี้มี 3 ทีมเพิ่มเข้ามาจาก ไทยลีกดิวิชัน 1 ได้แก่ เมืองทอง-หนองจอก ยูไนเต็ด, ศรีราชา เอฟซี และราชนาวี ระยอง โดยฤดูกาลนี้มีสนามแข่งขันกระจายอยู่ใน 8 จังหวัด
ภาพรวมก่อนการแข่งขัน.
ก่อนหน้าที่การแข่งขันจะเริ่ม ทาง สมาคมฟุตบอลแห่งประเทศไทยฯ ได้มีนโยบายในการปรับปรุงการแข่งขันฟุตบอลอาชีพ ให้มีมาตรฐานสากลและได้รับการยอมรับ โดยได้มีการจัดตั้ง นิติบุคคลเพื่อทำการบริหาร และจัดการแข่งขันฟุตบอลอาชีพในประเทศไทยขึ้น จึงได้มีการจัดตั้ง บริษัท ไทยพรีเมียร์ลีก จำกัด ขึ้น โดยมี วิชิต แย้มบุญเรือง อดีตนัก ฟุตบอลทีมชาติไทย เป็นประธานกรรมการ และออกระเบียบให้ผู้บริหารสโมสรฟุตบอลอาชีพ ต้องจัดตั้งในรูปนิติบุคคล (บริษัท) เพื่อดำเนินการบริหารกิจการสโมสรฟุตบอลอาชีพให้ตามมาตรฐานตามที่ สมาพันธ์ฟุตบอลเอเชีย ได้วางไว้ โดยมีระเบียบหลักๆ ในการดำเนินการ ดังนี้
สโมสรที่เข้าร่วมการแข่งขัน.
1เข้าร่วมการแข่งขันในนาม สโมสรสินธนา
2เปลื่ยนชื่อจาก สโมสรพนักงานยาสูบ
3โอนสิทธิ์และเข้าร่วมการแข่งขันต่อจาก สโมสรธนาคารกรุงไทย
4เปลื่ยนชื่อจาก สโมสรมหาวิทยาลัยกรุงเทพ
5โอนสิทธิ์และเข้าร่วมการแข่งขันต่อจาก สโมสรโค้ก-บางพระ ชลบุรี
6เปลื่ยนชื่อจาก ราชนาวีสโมสร
ตารางคะแนนเมื่อสี้นสุดฤดูกาล.
"สิ้นสุดฤดูกาล วันอาทิตย์ที่ 18 ตุลาคม พ.ศ. 2552
อันดับผู้ทำประตูสูงสุด.
"ข้อมูลเมื่อ 11 ตุลาคม พ.ศ. 2552"
ทางหลวงแผ่นดินหมายเลข 3117

ทางหลวงแผ่นดินหมายเลข 3117 สายคลองด่าน–บางบ่อ เป็นทางหลวงที่อยู่ในเขตอำเภอบางบ่อ จังหวัดสมุทรปราการ ผ่านตำบลคลองด่าน ตำบลบางเพรียง และตำบลบางบ่อ มีแนวสายทางเริ่มจากถนนสุขุมวิทกิโลเมตรที่ 58 สิ้นสุดที่ถนนเทพรัตน (ทางหลวงแผ่นดินหมายเลข 34 สายบางนา–หนองไม้แดง) กิโลเมตรที่ 27 ระยะทางรวมประมาณ 9.5 กิโลเมตร ถนนสายนี้แบ่งเป็น 2 ช่วง มีชื่อเรียกดังนี้
ถนนปานวิถี.
ถนนปานวิถี (Thanon Pan Withi) หรือ ถนนบางบ่อ–คลองด่าน (Thanon Bang Bo-Khlong Dan) เริ่มต้นจากถนนสุขุมวิทกิโลเมตรที่ 58 ใกล้กับโรงเรียนหลวงพ่อปานคลองด่านอนุสรณ์ ขึ้นไปทางทิศเหนือ และสิ้นสุดที่ทางแยกบางบ่อ (จุดตัดกับถนนเทพารักษ์) ระยะทางประมาณ 8 กิโลเมตร เป็นถนนลาดยาง 2 ช่องจราจรสวนทาง อยู่ในความดูแลของกรมทางหลวง
ถนนรัตนราช.
ถนนรัตนราช (Thanon Rattanarat) เริ่มต้นจากทางแยกบางบ่อ (จุดตัดระหว่างถนนปานวิถีกับถนนเทพารักษ์) ผ่านเข้าตัวอำเภอบางบ่อ และขึ้นไปทางทิศเหนือ ข้ามคลองสำโรง จนสิ้นสุดที่ถนนเทพรัตน ระยะทางประมาณ 2 กิโลเมตร เป็นถนนขนาด 2 ช่องจราจรสวนทาง ยกเว้นตั้งแต่หน้าสถานีตำรวจภูธรบางบ่อจนถึงทางแยกถนนเลี่ยงเมืองบางบ่อ จะเป็นถนน 4 ช่องจราจรสวนทาง อยู่ในความดูแลของเทศบาลตำบลบางบ่อ
ทางหลวงแผ่นดินหมายเลข 3117 ผ่านถนนสายหลักของจังหวัดสมุทรปราการ 2 สายคือ
เนยใส

เนยใส หรือ เนยเหลว เป็นเนยที่ได้จากการสกัดก้อนนมและน้ำออกจากไขมันเนย ผลิตจากการละลายเนยธรรมดา แล้วปล่อยให้ส่วนประกอบตกตะกอนแยกชั้นตามความหนาแน่น น้ำจะระเหยไป ของแข็งที่ลอยอยู่จะถูกตักออก ก้อนนมจะเหลือที่จมอยู่ที่ก้น ไขมันเนยตรงกลางจะถูกเทออกมาใช้เป็นเนยใส ส่วนประกอบอื่น ๆ ที่ไม่ใช่ไขมันเนยไม่มีประโยชน์อะไรและมักจะเททิ้งไป
คุณสมบัติ.
เนยใสมีจุดเกิดควัน (smoke point) สูงกว่าเนยธรรมดา ซึ่งจะทำให้อาหารไม่ไหม้และไม่มีควัน เป็นที่ต้องการในการทำอาหารบางอย่างเช่นการทอดหรือการผัดที่ใช้น้ำมันน้อย (sauté) เนยใสยังสามารถเก็บรักษาได้นานกว่าเนยสดอีกด้วย
พุทธศาสนา.
เนยใส เป็นหนึ่งในเภสัช 5 ในทางพุทธศาสนาจัดว่าเป็น สัตตาหกาลิก คือของที่ภิกษุเก็บไว้ฉันได้ภายใน 7 วัน
อเนกกุศลศาลา

อเนกกุศลศาลา หรือ วิหารเซียน ภาษาจีนเรียกว่า ต้านฝูเยฺวี่ยน  เป็นพิพิธภัณฑ์และศาลเจ้าที่ออกแบบในลักษณะวัดจีนแบบหลวง ตั้งอยู่ใกล้วัดญาณสังวรารามวรมหาวิหาร ในเมืองพัทยา จังหวัดชลบุรี ก่อสร้างเมื่อปี พ.ศ. 2530 โดยสง่า กุลกอบเกียรติ ชาวไทยเชื้อสายจีน โดยได้รับพระบรมราชานุญาตจากพระบาทสมเด็จพระมหาภูมิพลอดุลยเดชมหาราช บรมนาถบพิตรให้ก่อสร้างขึ้นในบริเวณโครงการพัฒนาพื้นที่วัดญาณสังวราราม อันเนื่องมาจากพระราชดำริ เพื่อสร้างเป็นอาคารสำหรับสะสมผลงานศิลปะที่ทูลเกล้าฯ ถวายแก่ราชวงศ์จักรี
อเนกกุศลศาลาเป็นวิหารสถาปัตยกรรมจีน มี 2 ชั้น จัดแสดงรูปปั้นเทพเจ้า ชาวจีนที่มีชื่อเสียง และของต่างๆมากมาย ชั้น 2 ประดิษฐานพระพุทธชินราชองค์จำลอง มีห้องศิลป์แบบไทย เป็นแหล่งศึกษาวัฒนธรรมไทย จัดแสดงประวัติศาสตร์ของไทยตามยุคต่าง ๆ อีกชั้นเป็นวิหารของเทพเซียนลฺหวี่ ต้งปิน
บะหมี่ถ้วย

บะหมี่ถ้วย คือบะหมี่กึ่งสำเร็จรูปที่ผลิตมาพร้อมกับภาชนะ บรรจุในโฟมชนิด XPS หรือในถ้วยพลาสติกแข็ง เป็นที่รู้จักกันดีเนื่องจากมีราคาถูกและง่ายสำหรับการเตรียมอาหาร บะหมี่ถ้วยถูกผลิตเป็นครั้งแรกโดย นิสชิน ในชื่อ คัพ นูดเดิลส์  ชื่อผลิตภัณฑ์ของประเทศอื่น ๆ เช่น คัพ นูดเดิล (Cup Noodle) ในประเทศญี่ปุ่น
บะหมี่ถ้วย เกิดจากการที่โมโมฟุคุ อันโด ผู้ที่คิดค้นบะหมี่กึ่งสำเร็จรูปออกมาเป็นคนแรก และได้ก่อตั้งโรงงานผลิตขึ้นมาและประสบความสำเร็จอย่างมากในประเทศญี่ปุ่น จึงได้ต่อยอดการขายออกไปยังต่างประเทศ เช่น สหรัฐอเมริกา แต่ทว่ายอดขายที่นั่นกลับไม่ประสบความสำเร็จเลย เนื่องจากชาวอเมริกันนอกจากที่ไม่ได้อยู่ในวัฒนธรรมที่รับประทานอาหารเส้นเป็นหลักแล้ว เมื่อชาวอเมริกันจะรับประทานจะเทก้อนบะหมี่ใส่ลงในถ้วยกาแฟ และใช้ช้อนชงกาแฟตักเส้นบะหมี่แทน เนื่องจากใช้ตะเกียบไม่เป็น จึงคิดค้นวิธีการที่จะให้ผู้คนที่ไม่มีชามและตะเกียบรับประทานได้สะดวกขึ้น อันเป็นที่มาของการที่มีบะหมี่ถ้วยและใช้ส้อมในการรับประทานในที่สุด
คราแวต

คราแวต (cravat) คือ ผ้าพันคอชนิดหนึ่งที่นิยมพันรอบคอ โดยมีรูปร่างต่าง ๆ ตั้งแต่โบว์, ปมคล้ายปมเนกไท ฯลฯ
ประวัติ.
คราแวตเกิดขึ้นในศตวรรษที่ 17 ซึ่งพระเจ้าหลุยส์ที่ 14 กษัตริย์แห่งฝรั่งเศสทอดพระเนตรเห็นผ้าพันคอของทหารโครเอเชีย (croat ซึ่งต่อมาน่าจะแผลงเป็น cravat) แล้วสนพระทัยและนำมาใช้จากนั้นข้าราชบริพารเลียนแบบ
คราแวตมีลักษณะคล้ายผ้าพันคอได้รับความนิยมทั้งยุโรปและเอเชีย โดยเฉพาะพระเจ้าชาลส์ที่ 2 แห่งอังกฤษ ในยุคนั้นผู้ชายนิยมผูกผ้าพันคอให้ดูสง่างาม ส่วนรูปแบบของคราแวตเริ่มมีความหลากหลายมากขึ้นทั้งผ้าฝ้าย ผ้าลินิน และผ้ามัสลิน แต่สียังมีเฉพาะแค่สีขาวและสีดำ
ในเอเชียมีการผูกผ้าพันคอตั้งแต่สมัยจักรพรรดิจิ๋นซี หลักฐานคือกองทัพทหารดินเผาที่ขุดค้นพบล้วนผูกผ้าพันคอทั้งสิ้น แต่หลังจากยุคราชวงศ์ฮั่นล่มสลายผ้าพันคอในประเทศจีนก็ถูกยกเลิกไป จนศตวรรษที่ 20 ได้กลับมาเป็นที่นิยมอีกครั้ง
จากนั้น Jesse Langsdorf ช่างตัดเสื้อชาวอเมริกันได้ออกแบบโดยการตัดผ้าเฉียง ๆ และจดสิทธิบัตรไว้ในปี ค.ศ. 1924 ถือเป็นการกำหนดรูปแบบของเน็กไทและผูกได้สะดวกมากขึ้น
สภาเด็กและเยาวชนจังหวัดสุราษฎร์ธานี

สภาเด็กและเยาวชนจังหวัดสุราษฎร์ธานี (Suratthani Children and Youth Council) เป็นองค์กรเด็กและเยาวชนในจังหวัดสุราษฎร์ธานีที่มีการดำเนินงานในด้านต่าง ๆ เข้าด้วยกันอย่างเป็นระบบ เพื่อแสวงหาแนวทางในการส่งเสริมและพัฒนาเด็กและเยาวชนภายในจังหวัดสุราษฎร์ธานี ภายใต้หลักการ “เด็กนำผู้ใหญ่หนุน” ซึ่งในปัจจุบันนี้สภาเด็กและเยาวชนจังหวัดสุราษฎร์ธานี ได้รับการสันบสนุนจากองค์การบริหารส่วนจังหวัดสุราษฎร์ธานี และสำนักงานพัฒนาสังคมและความมั่นคงของมนุษย์จังหวัดสุราษฎร์ธานี ภายใต้พระราชบัญญัติส่งเสริมการพัฒนาเด็กและเยาวชนแห่งชาติ พุทธศักราช 2550 โดยมีสำนักงานตั้งอยู่ที่สำนักงานพัฒนาสังคมและความมั่นคงของมนุษย์จังหวัดสุราษฎร์ธานี ซอยพิเศษ ตำบลขุนทะเล อำเภอเมืองฯ จังหวัดสุราษฎร์ธานี 
ข้อมูลทั่วไป.
สภาเด็กและเยาวชน เป็นองค์กรของเด็กและเยาวชน ในสังกัดกระทรวงการพัฒนาสังคมและความมั่นคงของมนุษย์ โดยจัดตั้งนำร่องใน 4 จังหวัด คือ เชียงราย สุรินทร์ ปราจีนบุรี และสตูล ต่อมารัฐบาลจึงเห็นชอบให้จัดตั้งสภาเด็กและเยาวชนทุกจังหวัด ซึ่งทางพัฒนาสังคมและความมั่นคงของมนุษย์จังหวัดสุราษฎร์ธานี ได้จัดตั้งเมื่อวันที่ 10 มิถุนายน พ.ศ. 2549 ซึ่งได้มีการคัดเลือกเด็กและเยาวชนในจังหวัดสุราษฎร์ธานี จำนวน 113 คนร่วมประชุม และแลกเปลี่ยนความคิดเห็นในประเด็นเกี่ยวกับการส่งเสริมและพัฒนาเด็กและเยาวชนในจังหวัดสุราษฎร์ธานี และคัดเลือกตัวแทนเด็กและเยาวชนปฏิบัติหน้าที่ประธานสภาเด็กและเยาวชน รองประธานสภาเด็กและเยาวชน พร้อมทั้งจัดตั้งสภาเด็กและเยาวชนจังหวัดสุราษฎร์ธานี อย่างเป็นทางการ ตามคำสั่งจังหวัดสุราษฎร์ธานี ที่ 149/2549 ลงวันที่ 11 กรกฎาคม 2549 เพื่อเป็นองค์กรกลางของเด็กและเยาวชนในระดังจังหวัด ทำหน้าที่เป็นตัวแทนของเด็กและเยาวชนในจังหวัดสุราษฎร์ธานี
อำนาจหน้าที่.
พระราชบัญญัติส่งเสริมการพัฒนาเด็กและเยาวชนแห่งชาติ พ.ศ. 2550 บัญญัติว่า สภาเด็กและเยาวชนจังหวัด มีหน้าที่
การบริหารงาน.
สภาเด็กและเยาวชนจังหวัดสุราษฎร์ธานี แบ่งการบริหารงานออกเป็น 4 ด้าน ได้แก่ ด้านอำนวยการ, ด้านกิจการสภา, ด้านบริหารทั่วไป และด้านสัมพันธ์ชุมชน มีคณะผู้บริหาร ประกอบด้วย ประธานสภา 1 คน รองประธานสภา 4 คน เยาวชนที่ปรึกษา 1 คน ผู้ทรงคุณวุฒิ 2 คน ผู้ตรวจการสภา 3 คน เลขานุการสภา 1 คน และผู้ช่วยเลขานุการสภา 3 คน
ประธานสภาเด็กและเยาวชนจังหวัดสุราษฎร์ธานี.
รายชื่อประธานสภาเด็กและเยาวชนจังหวัดสุราษฎร์ธานี 
ความภาคภูมิใจ.
นับตั้งแต่สภาเด็กและเยาวชนจังหวัดสุราษฎร์ธานี ได้จัดตั้งขึ้นเมื่อปี พุทธศักราช 2549 ภายใต้การนำของ นายศิริพงศ์ อริยสุนทร นักเรียนโรงเรียนสุราษฎร์ธานี รองประธานสภาเด็กและเยาวชนแห่งประเทศไทย และอดีตประธานสภาเด็กและเยาวชนจังหวัดสุราษฎร์ธานี คนแรก ได้มีการออกแบบโครงสร้างองค์การ และจัดทำวิสัยทัศน์ พันธกิจ รวมทั้งนำคณะกรรมการสภาเด็กและเยาวชน สมาชิกสภาเด็กและเยาวชน และเครือข่ายเด็กและเยาวชน ดำเนินกิจกรรม/โครงการ และเข้าร่วมกิจกรรมต่าง ทั้งในระดับจังหวัดและประเทศ ทำให้สภาเด็กและเยาวชนจังหวัดสุราษฎร์ธานี ได้รับการประเมินผลจากสำนักงานส่งเสริมสวัสดิภาพและพิทักษ์เด็ก เยาวชน ผู้ด้อยโอกาส คนพิการและผู้สูงอายุ ให้เป็น สภาเด็กและเยาวชนระดับดีเยี่ยม 1 ใน 5 อันดับแรกของประเทศ รวมทั้ง นายศิริพงศ์ อริยสุทร ได้รับการคัดเลือกเข้ารับพระราชทานรางวัล เยาวชนนักพัฒนา และ เยาวชนดีเด่นแห่งชาติ สาขาพัฒนาเยาวชน บำเพ็ญประโยชน์ อาสาสมัคร สวัสดิการ และการส่งเสริมการมีส่วนร่วมของเยาวชน ปี 2551 และแนวทางการดำเนินงานดังกล่าว ได้รับการสานต่อและขับเคลื่อนกิจกรรมส่งเสริมการพัฒนาเด็กและเยาวชนจังหวัดมาจนถึงปัจจุบัน
วัดคีรีวัน

วัดคีรีวัน เป็นวัดเก่าแก่ มีพระแก้วมรกตองค์จำลองขนาดใหญ่ ทำจากเรซิน ประดิษฐานอยู่ที่พระวิหารบนยอดเขา ในสมัยก่อนวัดนี้เคยอยู่กลางทุ่งมาก่อน และได้ย้ายวัดไปอยู่ที่เขากะเหรี่ยง เดิมชื่อ วัดสว่างอารมณ์ ต่อมาวัดนี้จึงได้ย้ายไปอยู่ที่ภูเขาแห่งใหม่ และตั้งชื่อวัดใหม่ว่า วัดคีรีวัน โดยมีพระครูคีรีวนานุกูลโอภาโส (หลวงพ่อรี) เป็นเจ้าอาวาสประจำวัดแห่งนี้
วัดคีรีวันตั้งอยู่ที่ตำบลศรีนาวา อำเภอเมือง จ.นครนายก ไปตามทางถนนนครนายก-ท่าด่าน ห่างจากอำเภอเมืองนครนายก 9 กิโลเมตร
บริษัทแพร่สัญญาณแห่งชาติ

บริษัทแพร่สัญญาณแห่งชาติ (ชื่อย่อ : เอ็นบีซี; NBC) เป็นเครือข่ายสถานีโทรทัศน์ของสหรัฐอเมริกา มีสำนักงานใหญ่ตั้งอยู่ที่อาคารจีอี ร็อกกีเฟลเลอร์ เซ็นเตอร์ ในนครนิวยอร์ก มีสมญานามว่า "เครือข่ายนกยูง'" (Peacock Network) ตามสัญลักษณ์ของสถานี ก่อตั้งเมื่อปี พ.ศ. 2469 โดยบริษัทวิทยุแห่งอเมริกา (Radio Corporation of America ชื่อย่อ: อาร์ซีเอ; RCA) โดยนับเป็นเครือข่ายโทรทัศน์แห่งแรกในสหรัฐอเมริกา ต่อมาในปี พ.ศ. 2500 เอ็นบีซี ได้เริ่มส่งสัญญาณโทรทัศน์สี นับว่าเป็นสถานีโทรทัศน์สีแห่งแรกของโลก ในปีพ.ศ. 2529 เจเนอรัล อิเล็กทริค (จีอี) เข้าซื้อกิจการเอ็นบีซี ด้วยมูลค่า 6,400 ล้านเหรียญ ต่อมาทางสถานีฯ เข้าเป็นส่วนหนึ่งของ "เอ็นบีซี ยูนิเวอร์แซล" ซึ่งเป็นองค์กรในเครือจีอี และวีวองดี เอ็นบีซีมีพนักงานประมาณ 10,000 คน และมีผู้ชม 112 ล้านครัวเรือน หรือร้อยละ 98.6 ของประเทศ นอกจากนี้เอ็นบีซียังมี สถานีร่วมอีก 10 สถานี และเกือบ 200 สถานี ที่สามารถรับชมได้ในสหรัฐอเมริกา
สราวุธ มาตรทอง

สราวุธ มาตรทอง (เกิด 2 ตุลาคม พ.ศ. 2519) ชื่อเล่น อ้น เป็นนักแสดง นายแบบ นักร้องลูกครึ่งไทย-ฝรั่งเศส เข้าสู่วงการบันเทิงเมื่อปี พ.ศ. 2536 จากการชักชวนของกมล ภู่วัฒนวนิชย์ แห่งบริษัทบรอดคาซท์ ไทยเทเลวิชั่น มีผลงานการแสดงเรื่องแรกจากละครเรื่อง หวานมันส์ วันอลวน, 6/16 ร้ายบริสุทธิ์ และมีผลงานสร้างชื่อคือละครเรื่อง ฉลุย และ น้ำใสใจจริง จบการศึกษาจากมหาวิทยาลัยราชภัฏพระนคร
ประวัติ.
เข้าสู่วงการบันเทิงเมื่อปี พ.ศ. 2536 จากการ ชักชวนของ กมล ภู่วัฒนวนิชย์ แห่งบริษัทบรอดคาซท์ ไทยเทเลวิชั่น มีผลงานแสดงชิ้นแรกจาก "ใส่ไข่ อะไรเอ่ย", "6/16 ร้ายบริสุทธิ์" และมีผลงานสร้างชื่อคือละครเรื่อง "ฉลุย" และ "น้ำใสใจจริง" นอกจากนี้ยังได้ทำอัลบั้มประกอบละคร "ฉลุย" คู่กับ ทีน สราวุฒิ พุ่มทอง
มีผลงานภาพยนตร์เรื่อง "ความรักครั้งสุดท้าย" (2546) เคยได้รับการเสนอชื่อเข้าชิงรางวัลภาพยนตร์ไทย ชมรมวิจารณ์บันเทิง ครั้งที่ 12 สาขานักแสดงสมทบยอดเยี่ยมจากภาพยนตร์เรื่องนี้ และยังมีละครซิตคอม เรื่อง "เทวดาสาธุ"
นอกจากนี้ยังเคยเป็นดีเจให้กับ สถานีวิทยุ เรดิโอโหวต แซตเทิลไลท์ 93.5 MHz และยังเป็นพิธกรรายการเวเอฟเวอร์ ออกอากาศทางช่อง 3 ในวันเสาร์ เวลา 07.55-08.20 น.
เครือข่ายเยาวชนกู้ชาติ

เครือข่ายเยาวชนกู้ชาติ (Young People Alliance for Democracy : Young PAD) เป็นคณะกรรมการที่จัดตั้งโดยนิสิต นักศึกษากว่า 80 สถาบัน มีวสันต์ วานิชย์ เป็นผู้ประสานงาน มีจุดมุ่งหมายที่จะดำเนินกิจการให้ความรู้และส่งเสริมประชาธิปไตยสำหรับเด็กและเยาวชนโดยเฉพาะ 
เครือข่ายเยาวชนกู้ชาติได้มีส่วนร่วมในการขับไล่สมัคร สุนทรเวชในช่วงปี พ.ศ. 2551
ประวัติ.
พันธมิตรเยาวชนเพื่อประชาธิปไตย ได้ก่อตั้งขึ้นเมื่อวันที่ 31 สิงหาคม พ.ศ. 2551 หลังจากการพบปะหารือของนิสิต นักศึกษา โดยมีตัวแทนจากมหาวิทยาลัยละประมาณ 2 คน รวมแล้วมี 20 มหาวิทยาลัย และจากสถาบันการศึกษาอื่นๆ อีก 5 แห่ง และมีการเปิดตัว ณ เวทีพันธมิตรประชาชนเพื่อประชาธิปไตย ทำเนียบรัฐบาล เมื่อวันที่ 4 กันยายน พ.ศ. 2551 ซึ่งประกอบด้วยนักเรียน นิสิต นักศึกษาจากมหาวิทยาลัย 20 แห่งและโรงเรียนระดับมัธยมศึกษาอีก 5 แห่ง ได้แก่
บูรณิจฉ์ รัตนวิเชียร

บูรณิจฉ์ รัตนวิเชียร (ชื่อเล่น:จอม นามปากกา: บอ.บู๋) นักเขียนชาวไทย และคอลัมนิสต์ในเครือสยามสปอร์ต
ประวัติ.
บูรณิจฉ์ เกิดเมื่อวันที่ 23 ธันวาคม พ.ศ. 2512 ที่กรุงเทพมหานคร จบการศึกษาระดับประถมศึกษาถึงมัธยมศึกษาตอนต้นจากโรงเรียนกรุงเทพคริสเตียนวิทยาลัย จบการศึกษาระดับมัธยมศึกษาตอนปลายจากโรงเรียนเตรียมอุดมศึกษา รุ่นที่ 48 และระดับปริญญาตรี ศิลปกรรมศาสตรบัณฑิต (ภาพพิมพ์) จากมหาวิทยาลัยรังสิต จากนั้นจึงเริ่มการทำงานเป็นกองบรรณาธิการหนังสือพิมพ์สตาร์ซอคเก้อร์รายวัน ตั้งแต่ปี พ.ศ. 2536 เป็นต้นมา ต่อมาเป็นพิธีกรรายการแฟนซ่า กีฬามันส์ จนถึงปี พ.ศ. 2551 และมีงานพากย์เกมฟุตบอลพรีเมียร์ลีก อังกฤษ ตั้งแต่ฤดูกาล 2013–14 จนถึงฤดูกาล 2015–16 ทางช่องซีทีเอช ผู้ถือลิขสิทธิ์ฟุตบอลพรีเมียร์ลีกอย่างเป็นทางการ โดยบรรยายเกมฟุตบอลร่วมกับคอลัมนิสต์สยามกีฬา-สตาร์ซอคเก้อร์ เขาเป็นแฟนบอลทีมแมนเชสเตอร์ยูไนเต็ดโดยเคยเข้าแข่งขันรายการแฟนพันธุ์แท้เมื่อปี พ.ศ. 2543
เสียงเสียดแทรก เพดานอ่อน ไม่ก้อง

เสียงเสียดแทรก เพดานอ่อน ไม่ก้อง  เป็นเสียงพยัญชนะที่มีใช้ในหลายภาษา เช่น ภาษาเยอรมัน, ภาษาสเปน, ภาษาโปแลนด์, ภาษาเซิร์บ-โครแอต, ภาษารัสเซีย, ภาษาอาหรับ, ภาษาจีนกลาง, ภาษากฺ๋อง, ภาษาเวียดนาม ฯลฯ แต่ไม่มีเสียงนี้ในภาษาไทยในปัจจุบัน จะมีเสียงภาษาไทยสมัยโบราณคือ ตัว ฃ หากใช้เขียนในการทับศัพท์จะใช้ตัว ค แทน เพราะเสียงจะคล้ายกับตัว ค ในภาษาไทย (เว้นภาษาจีนกลางจะใช้ตัว ฮ หรือ ห แทนในภาษาไทย) สัญลักษณ์ในชุดสัทอักษรสากลที่ใช้แทนเสียงนี้คือ และสัญลักษณ์เอกซ์-แซมปาที่ตรงกันคือ <code>x</code> เสียงนี้เป็นเสียงหนึ่งในบรรดาเสียงพยัญชนะในภาษาอังกฤษเก่า และยังคงปรากฏในบางภาษาถิ่นของภาษาอังกฤษปัจจุบัน
ลักษณะ.
ลักษณะต่าง ๆ ของเสียงเสียดแทรก เพดานอ่อน ไม่ก้อง ได้แก่
ถนนสุวินทวงศ์ (จังหวัดปราจีนบุรี)

ถนนสุวินทวงศ์ หรือ ทางหลวงแผ่นดินหมายเลข 319 สายหนองชะอม–พนมสารคาม เป็นทางหลวงในประเทศไทย ที่มีขนาด 4-6 ช่องจราจรไป-กลับ ตลอดทั้งทั้งสาย โดยทางหลวงเส้นนี้ เริ่มต้นแยกมาจากถนนสุวรรณศรสายเก่า (ทางหลวงแผ่นดินหมายเลข 3649) ที่ทางแยกหนองชะอม บ้านหนองชะอม ตำบลโคกไม้ลาย อำเภอเมืองปราจีนบุรี จังหวัดปราจีนบุรี จากนั้นมุ่งลงทางทิศใต้ ตัดกับถนนสุวรรณศร (สายใหม่) ผ่านตัวอำเภอเมืองปราจีนบุรี ข้ามแม่น้ำปราจีนบุรี จากนั้นผ่านบางส่วนของอำเภอศรีมหาโพธิ อำเภอศรีมโหสถ และไปบรรจบกับทางหลวงแผ่นดินหมายเลข 304 ที่ทางแยกหนองเค็ด ตำบลท่าถ่าน อำเภอพนมสารคาม จังหวัดฉะเชิงเทรา รวมระยะทางประมาณ 48 กิโลเมตร เป็นเส้นทางในความรับผิดชอบของแขวงทางหลวงปราจีนบุรี และ แขวงทางหลวงฉะเชิงเทรา
วราวุธ ศิลปอาชา

วราวุธ ศิลปอาชา #เปลี่ยนทาง (เกิด 11 กรกฎาคม พ.ศ. 2516) ชื่อเล่น ท็อป เป็นนักการเมืองชาวไทย ปัจจุบันดำรงตำแหน่งรัฐมนตรีว่าการกระทรวงการพัฒนาสังคมและความมั่นคงของมนุษย์ ในรัฐบาลแพทองธาร ชินวัตร และเคยอยู่ในรัฐบาลเศรษฐา ทวีสิน สมาชิกสภาผู้แทนราษฎรแบบบัญชีรายชื่อ หัวหน้าพรรคชาติไทยพัฒนา อดีตประธานสโมสรฟุตบอลสุพรรณบุรี อดีตสมาชิกสภาผู้แทนราษฎรจังหวัดสุพรรณบุรี สังกัดพรรคชาติไทย อดีตรัฐมนตรีว่าการกระทรวงทรัพยากรธรรมชาติและสิ่งแวดล้อม ในรัฐบาลพลเอก ประยุทธ์ จันทร์โอชา อดีตรัฐมนตรีช่วยว่าการกระทรวงคมนาคม ในรัฐบาลสมัคร สุนทรเวช และรัฐบาลสมชาย วงศ์สวัสดิ์
ประวัติ.
นายวราวุธ ศิลปอาชา เกิดเมื่อวันที่ 11 กรกฎาคม 2516 ที่แขวงบางขุนพรหม เขตพระนคร กรุงเทพมหานคร มีชื่อเล่นว่า "ท็อป" เป็นลูกชายคนสุดท้องของนายบรรหาร ศิลปอาชา อดีตหัวหน้าพรรคชาติไทยและอดีตนายกรัฐมนตรี กับคุณหญิงแจ่มใส ศิลปอาชา (เลขวัต) ด้านชีวิตครอบครัวสมรสกับนางสุวรรณา ศิลปอาชา (สกุลเดิม ไรวินท์) นายกสมาคมกีฬาฟิกเกอร์และสปีดสเก็ตติ้งแห่งประเทศไทย/กรรมการโอลิมปิกแห่งประเทศไทย ซึ่งมีศักดิ์เป็นน้องสาวของ กุ้ง-รวิช ไรวินท์ นักแสดงชื่อดัง และพี่สาวของ หญิง-กัญญา ไรวินท์ พิธีกรและนักแสดงชื่อดัง นักกีฬาเคอร์ลิงทีมชาติไทย มีบุตรด้วยกัน 3 คน คือ 1. น.ส.ฑีฆรี ศิลปอาชา (เทมส์) นักกีฬาฟิกเกอร์สเก็ตติ้งทีมชาติไทย 2. นาย ฤทธน ศิลปอาชา (บิ๊กเบน) 3. นาย ปฬมพร ศิลปอาชา (ออสติน)
การศึกษา.
วราวุธ ศิลปอาชา จบการศึกษาระดับชั้นประถมศึกษาและมัธยมศึกษาปีที่ 1-2 จากโรงเรียนเซนต์คาเบรียล และเรียนต่อมัธยมศึกษาตอนต้น และมัธยมศึกษาตอนปลาย ณ ประเทศอังกฤษ และสำเร็จการศึกษาระดับปริญญาตรี B.Eng. (Mechanical Engineering) มหาวิทยาลัยคอลเลจลอนดอน (UCL) ประเทศอังกฤษ และระดับปริญญาโท MBA in Finance and Banking มหาวิทยาลัยวิสคอนซิน แมดิสัน ประเทศสหรัฐอเมริกา
การทำงาน.
วราวุธ ศิลปอาชา เริ่มเข้าสู่เส้นทางการเมืองตามบิดา โดยการเป็นสมาชิกสภาผู้แทนราษฎรจังหวัดสุพรรณบุรี ในปี 2544, 2548 และ 2550 สังกัดพรรคชาติไทย และได้รับตำแหน่งรัฐมนตรีช่วยว่าการกระทรวงคมนาคม ในรัฐบาลของนายสมชาย วงศ์สวัสดิ์ ปี 2557 ได้รับการเลือกตั้งเป็นสมาชิกสภาผู้แทนราษฎรจังหวัดสุพรรณบุรี แต่การเลือกตั้งเป็นโมฆะ
ในปี 2551 ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคชาติไทยซึ่งตุลาการศาลรัฐธรรมนูญตัดสินยุบพรรค
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้รับเลือกตั้งเป็นสมาชิกสภาผู้แทนราษฎรในระบบบัญชีรายชื่อ และได้รับแต่งตั้งเป็นรัฐมนตรีว่าการกระทรวงทรัพยากรธรรมชาติและสิ่งแวดล้อม ในรัฐบาลพลเอก ประยุทธ์ จันทร์โอชา เป็นประธานกรรมการในคณะกรรมการสงวนและคุ้มครองสัตว์ป่า เป็นกรรมการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019
ในปี 2566 เขาได้รับเลือกตั้งเป็นสมาชิกสภาผู้แทนราษฎรแบบบัญชีรายชื่ออีกสมัย และต่อมาเขาได้รับการแต่งตั้งเป็นรัฐมนตรีว่าการกระทรวงการพัฒนาสังคมและความมั่นคงของมนุษย์
เกียรติคุณ.
ปริญญาปรัชญาดุษฎีบัณฑิตกิตติมศักดิ์ สาขาวิชาการจัดการสิ่งแวดล้อมอย่างยั่งยืน จากมหาวิทยาลัยมหาสารคาม
เส้นเวลาของเรือโดยสารที่ใหญ่ที่สุดในโลก

การวัดขนาดเรือโดยสารใช้หน่วยวัดแบบตันกรอส โดยมีการรวบรวมทำเป็นสถิติของเรือเดินสมุทรทั่วโลกที่มีขนาดใหญ่ที่สุด ซึ่งเริ่มบันทึกใน ค.ศ. 1819 หรือ พ.ศ. 2362 จนถึงปัจจุบัน โดยแต่ละช่วงเวลามีเรือที่มีขนาดใหญ่ที่สุดดังต่อไปนี้
แพลไมรา

แพลไมรา (/ˌpælˈmaɪrə/) หรือ ตัดมุร  เป็นนครเซมิติกโบราณในเขตผู้ว่าราชการฮอมส์ ประเทศซีเรียปัจจุบัน การค้นพบทางโบราณคดีย้อนไปถึงยุคหินใหม่และมีบันทึกนครครั้งแรกในต้นสหัสวรรษที่ 2 ก่อนคริสตกาล แพลไมราเปลี่ยนมือหลายโอกาสระหว่างจักรวรรดิต่าง ๆ ก่อนมาอยู่ในบังคับของจักรวรรดิโรมันในคริสต์ศตวรรษที่ 1
นครมีความมั่งคั่งจากคาราวานการค้า ชาวนครแพลไมรา ซึ่งเป็นพ่อค้าขึ้นชื่อ สถาปนาอาณานิคมตามเส้นทางสายไหมและดำเนินการทั่วจักรวรรดิโรมัน ความมั่งคั่งของแพลไมราทำให้สามารถสร้างโครงการมหึมาต่าง ๆ ได้ เช่น แนวเสาหินใหญ่ (Great Colonnade), วิหารเบล และสุสานหอคอยเด่น ชาวนครแพลไมราเป็นการผสมของชาวแอมะไรต์ (Amorites) แอมาเรียน (Arameans) และอาหรับ โครงสร้างสังคมของนครเป็นแบบชนเผ่า และผู้อยู่อาศัยพูดภาษาแพลไมรีน (ภาษาถิ่นของภาษาแอราเมอิก) ภาษากรีกใช้เพื่อความมุ่งหมายพาณิชย์และการทูต วัฒนธรรมของแพลไมราซึ่งได้รับอิทธิพลจากวัฒนธรรมกรีก-โรมัน ผลิตศิลปะและสถาปัตยกรรมโดดเด่นซึ่งรวมประเพณีตะวันออกและตะวันตก ผู้อยู่อาศัยของนครบูชาเทพเจ้าท้องถิ่นและเทพเจ้าเมโสโปเตเมียและอาหรับ
เมื่อคริสต์ศตวรรษที่ 3 แพลไมราเป็นศูนย์กลางภูมิภาครุ่งเรืองที่ถึงจุดสูงสุดของอำนาจในคริสต์ทศวรรษ 260 เมื่อพระมหากษัตริย์แพลไมรา โอเดนาธัส (Odaenathus) ทรงพิชิตจักรพรรดิเปอร์เซีย ซาปูร์ที่ 1 จากนั้นผู้สำเร็จราชการแผ่นดิน พระราชินีเซโนเบีย (Zenobia) สืบราชบัลลังก์ ผู้กบฏต่อโรมและสถาปนาจักรวรรดิพาลไมรีน ใน ค.ศ. 273 จักรพรรดิโรมัน ออเรเลียน (Aurelian) ทรงทำลายนครและภายหลังมีการฟื้นฟูในรัชกาลไดโอคลีเชียน แต่มีขนาดเล็กลง ชาวแพลไมรีนเข้ารีตศาสนาคริสต์ระหว่างคริสต์ศตวรรษที่ 4 และอิสลามในครึ่งหลังของคริสต์สหัสวรรษที่ 1 ซึ่งภาษาแพลไมรีนและกรีกถูกภาษาอาหรับเข้าแทนที่
ก่อน ค.ศ. 273 แพลไมรามีอัตตาณัติและขึ้นกับจังหวัดซีเรียของโรมัน โดยมีการจัดระเบียบการเมืองที่ได้รับอิทธิพลจากแบบจำลองนครรัฐกรีกระหว่างคริสต์ศตวรรษที่ 1–2 นครกลายเป็นโคโลเนียของโรมันระหว่างคริสต์ศตวรรษที่ 3 นำไปสู่การรวมสถาบันปกครองของโรมัน ก่อนกลายเป็นราชาธิปไตยใน ค.ศ. 260 ให้หลังการทำลายใน ค.ศ. 273 แพลไมรากลายเป็นศูนย์กลางขนาดเล็กภายใต้จักรวรรดิไบแซนไทน์และจักรวรรดิต่อ ๆ มา การถูกตีมูร์ทำลายใน ค.ศ. 1400 ลดขนาดลงเหลือหมู่บ้านเล็ก ๆ ภายใต้การปกครองของอาณัติฝรั่งเศส ใน ค.ศ. 1932 ผู้อยู่อาศัยถูกย้ายไปหมู่บ้านใหม่ ทัดมูร์ (Tadmur) และแหล่งโบราณสามารถขุดค้นได้ ใน ค.ศ. 2015 แพลไมราอยู่ในการควบคุมของรัฐอิสลามอิรักและลิแวนต์ (ISIL) ซึ่งต่อมาทำลายอาคารจำนวนหนึ่งของแหล่งนี้ ในเดือนมีนาคม ค.ศ. 2016 กำลังซีเรีย ซึ่งได้รับการสนับสนุนจากการโจมตีทางอากาศของรัสเซีย ผลักเข้านครและยึดนครคืนจาก ISIL ได้สำเร็จ
เจ้าหญิงอัมพา

เจ้าหญิงอัมพา ตัวละครในเรื่องมหากาพย์มหาภารตะ เป็น เจ้าหญิงแห่งแคว้นกาสี เป็นพี่สาวของ อัมพิกาและอัมพาลิกา เมื่อถึงพิธีสยุมพรให้เจ้าหญิงทั้งสามเลือกคู่ กับเจ้าชายเมืองต่างๆ 
ภีษมะ ต้องการให้เจ้าหญิงทั้งสาม เป็นมเหสีของ วิจิตรวีรยะ น้องชายต่างมารดา แต่เนื่องจากว่าเจ้าหญิงอัมพามีใจให้กับราชาศาลวะ แต่ภีษมะกระทำรากษสวิวาห์ ศาลวะจึงคิดว่าอัมพาเป็นสมบัติของภีษมะ แม้อัมพาจะอธิบายอย่างไรก็ตาม แต่สุดท้ายราชาศาลวะก็ไม่ต้องการอัมพา ทำให้อัมพาไปหาภีษมะอีกครั้ง แต่ภีษมะไม่รับรับนางเป็นชายา อัมพาจึงสรรหาผู้ที่จะสังหารภีษมะแต่ไม่มีใครอาสา อัมพาจึงบำเพ็ญตบะแด่พระขันธกุมาร พระขันธกุมารจึงมอบพวงมาลัย (คนที่สวมพวงมาลัยจะสังหารภีษมะได้) แต่ไม่มีราชาคนใดอาสาสังหารภีษมะ จนถึงแคว้นปัญจาละของท้าวทรุปัท นางจึงแขวนพวงมาลัยไว้หน้าเมือง แล้วจึงขอพรพระศิวะ ให้ตนเกิดใหม่เป็นผู้นำความตายสู่ภีษมะ และเผาตนเองในกองไฟ แล้วไปเกิดใหม่เป็น ศิขัณฑิณ
สโมสรฟุตบอลโบลตันวอนเดอเรอส์

สโมสรฟุตบอลโบลตันวอนเดอเรอส์  เป็นสโมสรฟุตบอลอาชีพในอังกฤษ ปัจจุบันแข่งขันในลีกวัน โดยเคยเล่นในระดับพรีเมียร์ลีก แม้โบลตันจะไม่ใช่ทีมระดับแนวหน้าแต่ก็เคยมีนักเตะที่มีชื่อเสียงย้ายมาเล่นให้กับทีมอย่างเช่น ยูริ จอร์เกฟฟ์, เฟร์นันโด เอียร์โร, เจย์ เจย์ โอโคชา, ฮิเดโตชิ นากาตะ และนีกอลา อาแนลกา และในปี พ.ศ. 2547 โบลตันเคยผ่านเข้ารอบชิงชนะเลิศลีกคัพแต่ก็พลาดแชมป์ไปด้วยการแพ้มิดเดิลส์เบรอ
"ณ วันที่ 19 มกราคม 2015"
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
ผู้เล่นที่ถูกยืมตัว.
<templatestyles src="Template:Football squad player/styles.css" />
ซีอองก์

MSN-02 ซีอองก์ (ญี่ปุ่น:"ジオング" ;อังกฤษ:Zeong) เป็นโมบิลสูทในอะนิเมะเรื่อง "โมบิลสูทกันดั้ม" อันเป็นตอนหนึ่งในภาพยนตร์ชุดกันดั้ม ออกแบบโดยคุนิโอะ โอคาวาระ
ซีอองก์เป็นโมบิลสูทเครื่องสุดท้ายที่ชาร์ อัสนาเบิลควบคุมในช่วงสงครามหนึ่งปี โดยพัฒนาในโครงการ "MS-16X บิชอป" ต่อมาจาก MSN-01 ไซคอมมิวซาคุรุ่นการขับเคลื่อนสูง เนื่องจากระบบไซคอมมิวที่ใช้ในช่วงสงครามหนึ่งปีมีขนาดใหญ่ทำให้ซีอองก์มีร่างกายที่ใหญ่โตไปด้วย
แขนทั้งสองข้างของซีอองก์สามารถแยกออกไปจากตัวได้โดยมีสายเคเบิลโยงไว้ ซึ่งนักบินที่เป็นนิวไทป์สามารถใช้พลังจิตควบคุมแขนผ่านระบบไซคอมมิวให้โจมตีศัตรูด้วยปืนมหาอนุภาคที่ติดอยู่กับนิ้วมือทั้งห้าได้ นอกจากที่มือทั้งสองแล้วซีอองก์ยังมีปืนมหาอนุภาคอยู่ที่ท้องและปากรวมสามกระบอก ซีอองก์ยังมีห้องควบคุมอยู่ที่ส่วนหัวซึ่งสามารถแยกออกมาและสู้ต่อได้เมื่อส่วนลำตัวถูกทำลาย
ชาร์ได้ใช้ซีอองก์ในการต่อสู้กับกันดั้มของอามุโร่ เรย์ที่ปราการอวกาศอาบาวคูในตอนที่42ของโมบิลสูทกันดั้ม โดยซีอองก์ของชาร์นั้นได้สร้างเสร็จไปเพียง 80%และไม่มีส่วนขาทั้งสองข้าง แต่เนื่องจากเป็นการต่อสู้ในอวกาศจึงไม่ใช่ปัญหา ทั้งซีอองก์และกันดั้มถูกทำลายในการต่อสู้ครั้งนี้
รูปแบบอื่นๆ.
เพอเฟคท์ซีอองก์.
ปรากฏตัวในดีไซน์ต้นฉบับ "โมบิลสูทวาริเอชัน" เป็นซีอองก์ในสภาพที่สมบูรณ์แล้ว ซึ่งซีอองก์ที่มีขานี้มีความสูงถึง30เมตร ในโมเดลคิทหรือวิดีโอเกมซึ่งเพอเฟคท์ซีอองก์ปรากฏตัวนั้นบางครั้งจะมีบีมเซเบอร์ขนาดใหญ่เป็นอาวุธด้วย ออกแบบโดยคุนิโอะ โอคาวาระ
MSN-02-3 เกรทซีอองก์.
ปรากฏตัวในวิดีโอเกม "SD Gundam G Generation Spirits" เกรทซีอองก์สามารถแยกร่างได้ถึงเจ็ดส่วน คือหัว หน้าอกและไหล่ ท้อง แขนสองข้าง และขาสองข้างโดยทุกส่วนติดตั้งปืนมหาอนุภาคไว้ เกราะไหล่ขนาดใหญ่ของเกรทซีอองก์ยังติดตั้งไอฟิลด์บาเรียร์ซึ่งใช้สร้างสนามพลังสำหรับสะท้อนอาวุธบีมของศัตรูและไมนอฟสกี้คราฟท์ซึ่งทำให้เกรทซีอองก์สามารถบินบนโลกได้ ส่วนหน้าอกของเกรทซีอองก์ขณะที่แยกร่างนั้นมีลักษณะคล้ายกับโมบิลอาเมอร์ อัพซาลาสทรีในภาคโมบิลสูทกันดั้ม 08th ทีม เกรทซีอองก์ได้รับการออกแบบโดยมิกะ อาคิทากะ
แก๊สซีเอ็น

แก๊สซีเอ็น  เป็นยุทธภัณฑ์ชนิด 1 ภายใต้การควบคุมตามพระราชบัญญัติควบคุมยุทธภัณฑ์ พ.ศ. 2530 ได้รับการคิดค้นขึ้นในช่วงสงครามโลกครั้งที่ 1 และ 2 แต่นำมาใช้ในช่วงสงครามเวียดนามโดยกองทัพสหรัฐอเมริกา ในช่วง ค.ศ. 1960-1979 มีการนำมาใช้ในการปราบจลาจลและในกิจการของเจ้าหน้าที่ที่ดูแลด้านความมั่นคงและความปลอดภัย โดยการใช้งานจะอยู่ในรูปละอองลอยที่บรรจุในภาชนะอัดความดัน ต่อมานำมาใช้เป็นอุปกรณ์ป้องกันตัวแต่ก็ลดน้อยลงมากแล้วในปัจจุบัน เนื่องจากระยะเวลาออกฤทธิ์ค่อนข้างนานและใช้ไม่ค่อยได้ผลกับคนติดยาและติดเหล้า
แก๊สซีเอส

แก๊สซีเอส  เป็นยุทธภัณฑ์ชนิด 1 ภายใต้การควบคุมตามพระราชบัญญัติควบคุมยุทธภัณฑ์ พ.ศ. 2530 เป็นผงผลึกสีขาว เมื่อไหม้ไฟจะก๊าซไม่มีสี ค้นพบครั้งแรกเมื่อปี ค.ศ. 1928 แต่ยังไม่มีการใช้จนกระทั่งสงครามเวียดนามจึงมีการใช้เป็นอาวุธสงครามอย่างกว้างขวางและต่อเนื่องมาจนถึงทุกวันนี้
แก๊สซีอาร์

แก๊สซีอาร์  เป็นยุทธภัณฑ์ชนิด 1 ภายใต้การควบคุมตามพระราชบัญญัติควบคุมยุทธภัณฑ์ พ.ศ. 2530 กระทรวงกลาโหมของอังกฤษพัฒนาขึ้นในช่วงต้นทศวรรษที่ 1960 มีลักษณะเป็นผลึกสีเหลืองซีดมีกลิ่นคล้ายพริกไทย ในสหรัฐอเมริกาไม่ใช้สารตัวนี้เป็นสารควบคุมจลาจล เนื่องจากมีสมบัติก่อมะเร็ง
สมเด็จพระมหาสมณเจ้า

สมเด็จพระมหาสมณเจ้า เป็นพระอิสริยยศของเจ้านายชั้นพระบรมวงศ์ผู้ทรงได้รับการประกอบพระราชพิธีมหาสมณุตมาภิเษก ในการดำรงสมณศักดิ์ในตำแหน่งสมเด็จพระสังฆราช หรือทรงได้รับการสถาปนาภายหลังการสิ้นประชนม์ ซึ่งจะทรงเบญจปฎลเศวตฉัตร (ฉัตรขาว 5 ชั้น) สมเด็จพระสังฆราชผู้ดำรงพระอิสริยยศนี้ มี 4 พระองค์ ได้แก่
ประเทศไทยในพาราลิมปิกฤดูร้อน 2008

ประเทศไทย เข้าร่วมการแข่งขันพาราลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน ระหว่างวันที่ 6 กันยายน ถึง 17 กันยายน พ.ศ. 2551 โดยได้เหรียญทั้งหมด 13 เหรียญ แบ่งออกเป็น 1 เหรียญทอง 5 เหรียญเงิน และ 7 เหรียญทองแดง
กัญภัส ศรีณรงค์ ชยานุวัฒน์

กัญภัส ศรีณรงค์ ชื่อเล่น ป่าน เป็นนักเรียนทุนดนตรีคลาสสิกในสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ฝึกฝนดนตรีด้วยการเริ่มเล่นเปียโนมาตั้งแต่อายุ 3 ขวบ ต่อมาจึงเริ่มหัดเล่นไวโอลิน และเริ่มสนใจการเล่นเชลโล่อย่างจริงจังเมื่ออายุ 14 ปี เกิดเมื่อวันที่ 13 พฤษภาคม พ.ศ. 2525 มีพี่น้อง 3 คน อุทัยศรีเป็นคนที่ 2 และปัจจุบันออกอัลบั้มกับค่าย Exact ในนามของ "Vietrio" พี่น้องทั้ง 3 คนของครอบครัวศรีณรงค์ ชีวิตส่วนตัวได้สมรสกับแฟนหนุ่มนักธุรกิจ "แชมป์ - นพพล ชยานุวัฒน์" เมื่อวันที่ 18 มกราคม 2558 ณ โรงแรมพลาซ่า แอทธินี รอยัล เมอริเดียน หลังจากคบหาดูใจกันมานาน 5 ปี
รายชื่อเพลงในอัลบั้ม VieTrio Love Birds (2009).
Hot Album 
Cool Album
อริยา ศรีณรงค์

อริยา ศรีณรงค์ หรือ ปุย อดีตหัวหน้าวงดุริยางค์เยาวชนไทยในอุปถัมภ์ของสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ อริยาเกิดเมื่อวันที่ 28 ธันวาคม พ.ศ. 2531 มีพี่น้อง 3 คน อริยาเป็นคนสุดท้อง มีผลงานอัลบั้มกับค่าย Exact ในนามของ "Vietrio" รวมกับเป้ และ ป่าน ชื่อ Miracle ปัจจุบันอริยาเปิดโรงเรียนสอนดนตรี"วีมุส" และสมรสกับ ภูริอาจหรืออ๋อง sound engineer ของวงบอดี้สแลม
เบอร์รี

เบอร์รี  ในทางพฤกษศาสตร์หมายถึงผลไม้ที่เนื้อและเมล็ดเกิดขึ้นจากรังไข่เดียว แต่โดยทั่วไป คำว่าเบอร์รีมักจะถูกใช้เรียกผลไม้ลูกเล็ก ๆ กลม ๆ หรือเหลี่ยม ๆ สีสันสดใส มีรสเปรี้ยวหรือหวาน เช่น สตรอเบอร์รี บลูเบอร์รี แรสเบอร์รี ฯลฯ เสียมากกว่า
เบอร์รีในทางพฤกษศาสตร์.
เบอร์รีในทางพฤกษศาสตร์หรือ "เบอร์รีแท้" (true berry) คือผลไม้มีเนื้อที่พบได้ทั่วไปมากที่สุด เมล็ดของผลไม้ชนิดนี้จะติดอยู่กับเนื้อของรังไข่ ผลไม้ที่จัดเป็นเบอร์รีแท้ได้แก่ มะเขือเทศ องุ่น ลิ้นจี่ อาโวคาโด ฝรั่ง พริกหยวก กล้วย เป็นต้น สำหรับสตรอเบอร์รีไม่จัดว่าเป็นเบอร์รีในทางพฤกษศาสตร์
นวัตกรรม

นวัตกรรม หมายถึงการทำงานสิ่งต่าง ๆ ด้วยวิธีใหม่ ๆ และยังอาจหมายถึงการเปลี่ยนแปลงทางความคิด การผลิต กระบวนการ หรือองค์กร ไม่ว่าการเปลี่ยนนั้นจะเกิดขึ้นจากการปฏิวัติ การเปลี่ยนอย่างถอนรากถอนโคน หรือการพัฒนาต่อยอด ทั้งนี้ มักมีการแยกแยะความแตกต่างอย่างชัดเจน ระหว่างการประดิษฐ์คิดค้น ความคิดริเริ่ม และนวัตกรรม อันหมายถึงความคิดริเริ่มที่นำมาประยุกต์ใช้อย่างสัมฤทธิ์ผล (Mckeown, 2008) และในหลายสาขา เชื่อกันว่าการที่สิ่งใดสิ่งหนึ่งจะเป็นนวัตกรรมได้นั้น จะต้องมีความแปลกใหม่อย่างเห็นได้ชัด และไม่เป็นแค่เพียงการเปลี่ยนแปลงครั้งสำคัญ เป็นต้นว่า ในด้านศิลปะ เศรษฐศาสตร์ เศรษฐกิจ และนโยบายของรัฐ ในเชิงเศรษฐศาสตร์นั้น การเปลี่ยนแปลงนั้นจะต้องเพิ่มมูลค่า มูลค่าของลูกค้า หรือมูลค่าของผู้ผลิต เป้าหมายของนวัตกรรมคือการเปลี่ยนแปลงในเชิงบวก เพื่อทำให้สิ่งต่าง ๆ เกิดเปลี่ยนแปลงในทางที่ดีขึ้น นวัตกรรมก่อให้ได้ผลิตผลเพิ่มขึ้น และเป็นที่มาสำคัญของความมั่งคั่งทางเศรษฐกิจ
นวัตกรรมเป็นหัวข้อหลักในการศึกษาด้านเศรษฐศาสตร์ ธุรกิจ เทคโนโลยี สังคมศาสตร์ และวิศวกรรม และหากพูดกันแบบภาษาชาวบ้านแล้ว คำว่า 'นวัตกรรม' มักจะหมายถึงผลลัพธ์ของกระบวนการ และในฐานะที่นวัตกรรมมักจะได้รับการยกย่องว่าเป็นกลไกสำคัญในการผลักดันเศรษฐกิจ ปัจจัยที่นำไปสู่นวัตกรรม มักได้รับความสำคัญจากผู้ออกนโยบายว่าเป็นเรื่องวิกฤติ
ผู้มีหน้าที่รับผิดชอบโดยตรงในการนำนวัตกรรมมาประยุกต์ใช้ในสาขาใดสาขาหนึ่ง มักจะเรียกว่าเป็นผู้บุกเบิกในสาขานั้น ไม่ว่าจะเป็นในนามบุคคล หรือองค์กร